qundao/data-zh-poetry huggingface dataset:
游长庆观
作者：宋登春
朝代：明

古殿依岩立，平桥策马登。抱琴寻郢客，得句寄山僧。杖外云霞度，坐中芳草艿。荆门秋水静，旅雁下江陵。
烧药
作者：宋登春
朝代：明

笑歌山鸟外，飘思海云孤。袖出金鹅蕊，烧药许松奴。
焦仲卿妻
作者：宋登春
朝代：明

城南寒食女还家，燕麦青青草作花。使君莫漫来相问，自是长安有狭斜。
瑶瑟怨
作者：宋登春
朝代：明

秋风袅袅石兰长，楚姬拭泪红巾芳。苍梧帝子去不返，空留瑶瑟泛潇湘。
留别再赋四首
作者：宋登春
朝代：明

长揖辞所知，去去濮水上。执手两无言，秋风为惆怅。自识浮生理，羞歌行路难。饮君一斗酒，醑此百年欢。天地蘧□庐，何人不是客。浮云本无心，游子念将夕。不佩千金剑，不乘五花马。出祖皆名流，结交多长者。
留别再赋四首·其一
作者：宋登春
朝代：明

长揖辞所知，去去濮水上。执手两无言，秋风为惆怅。
留别再赋四首·其三
作者：宋登春
朝代：明

天地蘧□庐，何人不是客。浮云本无心，游子念将夕。
留别再赋四首·其二
作者：宋登春
朝代：明

自识浮生理，羞歌行路难。饮君一斗酒，醑此百年欢。
留别再赋四首·其四
作者：宋登春
朝代：明

不佩千金剑，不乘五花马。出祖皆名流，结交多长者。
留别李连山三首
作者：宋登春
朝代：明

乞食走他乡，感君重交结。欲还故里闾，恋恋难为别。萧萧古帝丘，别君从此去。形往心独留，长绕汀蒲树。因读古交篇，乃知郈成子。心踰两无言，今日谁能此。
留别李连山三首·其一
作者：宋登春
朝代：明

乞食走他乡，感君重交结。欲还故里闾，恋恋难为别。
留别李连山三首·其三
作者：宋登春
朝代：明

因读古交篇，乃知郈成子。心踰两无言，今日谁能此。
留别李连山三首·其二
作者：宋登春
朝代：明

萧萧古帝丘，别君从此去。形往心独留，长绕汀蒲树。
留别榆关知己
作者：宋登春
朝代：明

促驾远行迈，迢迢事东游。纫兰思楚泽，结荷忆吴洲。岖嵚遵怕麓，迤逦凌燕陬。所历无停迹，居然隘九州。投志在道义，脱剑为谁酬。念子宿昔交，欲去复淹留。
登仲宣楼值雨
作者：宋登春
朝代：明

南国春留客，东风雨扬丝。江云迷楚望，野水接松滋。红湿桃花片，青回杨柳枝。空余怀古意，日暮倚楼时。
登太和山天柱峰
作者：宋登春
朝代：明

策杖陟峰顶，羽人启金扃。冥心观元化，彷佛见岳灵。历历指九区，苍苍辩四溟。陵谷若波涛，微茫讵可形。群动争飞奔，大运无留停。仰视浮云征，空虚安可升。眇焉此浮骸，何堪为列星。愿留不死乡，炼骨引熊经。
登岳阳楼
作者：宋登春
朝代：明

吴楚江山阔，巴陵水国遥。江流分九派，山势控三苗。卉服通州里，蛮方翊圣朝。每希常道泰，饮啄老渔樵。
登文星台
作者：宋登春
朝代：明

春酒百壶春日开，东风扶我上文台。乾坤无处着双眼，秖对云山舒壮怀。
白石歌送吴九升
作者：宋登春
朝代：明

渚宫杨柳春依依，麦城宿雨朝雉飞。南山白石何累累，远道之人胡不归。我欲念之心苦悲。
白马客
作者：宋登春
朝代：明

白马铁连钱，婀娜珊瑚鞭。垂冠明月珠，横剑照秋莲。笑买燕姬酒，醉歌易水篇。咄哉杨子云，白头守太玄。
白鹄篇送顾五
作者：宋登春
朝代：明

翩翩双白鹄，乃从何方来。千里一返顾，万里一徘徊。不见王子乔，飞鸣有余哀。栖托潇湘渚，毛羽何摧颓。饥乏琅玗食，凡鸟长相猜。愿得同心侣，联翮舞瑶台。徙倚琼树间，回首谢尘埃。
白鼻騧
作者：宋登春
朝代：明

䮍騕白鼻騧，婀娜玉鞭斜。锦鞯明春陌，银鞍拂柳花。经过剧孟饮，留醉阿奴家。日暮旋鸣辔，长安有狭邪。
白鼻騧
作者：宋登春
朝代：明
体裁：五言律诗

袅騕白鼻騧，婀娜玉鞭斜。锦鞯明春陌，银鞍拂柳花。经过剧孟饮，留醉阿奴家。日暮旋鸣辔，长安有狭邪。
石首江阻风雨舟中夜坐怀荆州公
作者：宋登春
朝代：明

八月悲风生，翛翛鸿雁鸣。白头多病日，黄叶此山城。细雨孤帆落，长江独夜情。遥传一掬泪，洒向楚臣缨。
石首阻风寄怀徐荆州
作者：宋登春
朝代：明

别后相思梦屡真，秋来谁寄短书频。孤舟风雨偏愁客，万里江湘对逐臣。庄舄苦吟终适越，仲宣欲赋未归秦。十年零落黄金尽，一夜长歌独怆神。
破闷
作者：宋登春
朝代：明

暖老凭湘酒，为园仗楚童。风残青豆架，露满菊花丛。流水十年事，浮云一病翁。达生还自古，陶令不羞穷。
秋兴二首
作者：宋登春
朝代：明

蕉叶临窗卷，幽花向砌分。楚童秋洗竹，江鹤夜鸣云。地僻应增懒，身潜不用文。近来饶酒券，秋思更纷纷。江上形容老，山中薜荔秋。鹤鸣竹院静，狙啸筚门幽。爱树收黄叶，怜生洗白头。室无莱子妇，谁共卧云丘。
秋兴二首·其一
作者：宋登春
朝代：明

蕉叶临窗卷，幽花向砌分。楚童秋洗竹，江鹤夜鸣云。地僻应增懒，身潜不用文。近来饶酒券，秋思更纷纷。
秋兴二首·其二
作者：宋登春
朝代：明

江上形容老，山中薜荔秋。鹤鸣竹院静，狙啸筚门幽。爱树收黄叶，怜生洗白头。室无莱子妇，谁共卧云丘。
秋兴二首·其二
作者：宋登春
朝代：明
体裁：五言律诗

江上形容老，山中薜荔秋。鹤鸣竹院静，狙啸荜门幽。爱树收黄叶，怜生洗白头。室无莱子妇，谁共卧云丘。
秋夜
作者：宋登春
朝代：明

天秋鸿雁来，夜寒桂华落。空馆复相思，清飙振丛薄。
秋夜独坐咏怀
作者：宋登春
朝代：明

露洒青梧湿，天寒鸿雁鸣。星云摇海戌，砧杵动山城。久客三秋梦，怀人独夜情。故乡渺何许，华发岁残生。
秋夜访承天寺二蜀僧论禅学
作者：宋登春
朝代：明

箨冠随所适，竹杖复行唫。夜月青莲宇，秋风珠树林。根尘迷至性，诗酒涴禅心。不学无生法，其如老病侵。
秋夜鹅池侍宴应教
作者：宋登春
朝代：明

车马荒村夜，流萤水面多。野云停几席，江月引笙歌。樽湛淮南酒，池添道士鹅。白头惭受简，休问赋如何。
秋日上党道中怀故乡知旧
作者：宋登春
朝代：明

白发生青镜，黄花吐素秋。家书无雁足，客路一羊裘。海燕辞乡社，山猿傍酒楼。谁堪回首处，千里暮云稠。
秋日同京山郝秀才饮唐子承西园
作者：宋登春
朝代：明

茅屋松间好，柴门花下开。芙蓉临水槛，黄菊照尊罍。看剑招燕客，论文识楚材。溪边双白鸟，相对不相猜。
秋日同印别驾游桃川宫寻秦人洞
作者：宋登春
朝代：明

殿阁夕阳外，花源楚水西。秦人不可见，洞草尚萋萋。九畹心空结，三湘望欲迷。探奇犹未极，还下武陵溪。
秋日寓唐子承秘书西园
作者：宋登春
朝代：明

杖策步西园，被褐坐东轩。孤觞面菊圃，惟闻野鸟喧。昨朝秋雨足，菜甲生何繁。园丁荷锄去，荒草没篱根。南山当面立，晨暮洗心言。
秋日小园雨后遣怀
作者：宋登春
朝代：明

性直难干谒，峕清愧贱贫。江山双草屦，岁月一纶巾。秋色梧桐老，晴光橘柚新。寥寥宋玉宅，千古闭荆榛。
秋日待家书不至感赋此诗
作者：宋登春
朝代：明

泽国寒风木叶稀，悲歌昨夜赋《无衣》。自添白发年华异，用尽黄金生事微。易水似怜湘月远，燕鸿还共楚云飞。鱼书锦字无消息，秋草闲门又夕晖。
秋日晚出荆州南门壕上作
作者：宋登春
朝代：明

蒲稗藏鸭楚水秋，碧云摇海结新愁。晚风忽动芙蓉渚，斜日还寻杜若洲。白发萧疏歌宝铗，黄金零落恕貂裘。梧桐露下自消歇，千里相思明月楼。
秋日江村寄怀顾五
作者：宋登春
朝代：明

水白鱼虾市，天青鹳鹤林。露华浥细草，秋气静遥岑。子夜吴门调，幽兰楚客心。相思眇何许，日暮大江深。
秋日登唫览楼
作者：宋登春
朝代：明

远客不宜秋，况登江上楼。心随胡雁灭，身为楚云留。汉广饶菰米，湘清聚白鸥。寒砧何处发，落日动乡愁。
秋日登李仲培山楼二首
作者：宋登春
朝代：明

地僻云侵榻，帘疏风满楼。霜寒篱菊晚，雁度渚莲秋。满箧新诗草，横矶旧钓舟。清尊随处醉，万事付江鸥。零落十年客，迢遥百尺楼。霜寒龙塞晚，风急雁门秋。独戌三家市，长河一夜舟。村活还可醉，相对有双鸥。
秋日登李仲培山楼二首·其一
作者：宋登春
朝代：明

地僻云侵榻，帘疏风满楼。霜寒篱菊晚，雁度渚莲秋。满箧新诗草，横矶旧钓舟。清尊随处醉，万事付江鸥。
秋日登李仲培山楼二首·其二
作者：宋登春
朝代：明

零落十年客，迢遥百尺楼。霜寒龙塞晚，风急雁门秋。独戌三家市，长河一夜舟。村活还可醉，相对有双鸥。
秋日登黄鹤楼怀刘四皋
作者：宋登春
朝代：明

黄鹤楼前江水流，故人何处木兰舟。双双燕子南飞去，瑟瑟芦花铁邃秋。
秋日过罗道士山房
作者：宋登春
朝代：明

自煮胡麻饭，看松闭石关。绿芝眉宇古，白鸟道身闲。剑秘屠龙术，囊探伏虎丹。不须择地隐，随处是青山。
秋日野望
作者：宋登春
朝代：明

听鸟中林性，看云故国心。地卑湘汉阔，天远洞庭深。老马空知道，穷猿岂择林。十年书剑客，寂寞到如今。
秋日闻曹中丞东湖庄堂楼初筑以诗奉赠
作者：宋登春
朝代：明

云霞江色晚，楚客意何如。金散身无累，才高世其疏。开门闻鸟雀，落日见樵渔。玄阁还应闭，白头长着书。
秋日鹅池庄与故人王惟材闲酌
作者：宋登春
朝代：明

秋水浮田叶，凉风吹稻花。白衣燕客醉，红树楚人家。翡翠鸣鱼笋，鸳鸯立钓车。鹅池堪避地，与尔种胡麻。
秋日鹅池昼卧
作者：宋登春
朝代：明

卑栖佚老日，高枕物华年。橘柚垂茅屋，菰蒲间渚田。意中人不见，事外客孤眠。习静眇身世，长唫秋水篇。
秋晚江上书怀
作者：宋登春
朝代：明

一望家园一惘然，湘云易水共长天。山中薜荔日萧索，江上芙蓉秋可怜。楚些独唫长下泪，燕鸿又过记残年。黄金台上无名字，醉后还歌宝剑篇。
程仁卿从军自蜀还荆州诗以贻之
作者：宋登春
朝代：明

长揖辞开府，悲歌下剑门。心长发自短，金尽舌犹存。负笈新诗草，披衣旧酒痕。锦城贵公子，谁是赵平原。
竹枝词三首
作者：宋登春
朝代：明

行行长千里，采采春田花。郎君相问讯，大树是侬家。小姑茜红衫，大姑郁金裙。把手促侬去，两两拜湘君。妾居杨子津，郎在清江浦。一自与郎别，十日五风雨。
竹枝词三首·其一
作者：宋登春
朝代：明

行行长千里，采采春田花。郎君相问讯，大树是侬家。
竹枝词三首·其三
作者：宋登春
朝代：明

妾居杨子津，郎在清江浦。一自与郎别，十日五风雨。
竹枝词三首·其二
作者：宋登春
朝代：明

小姑茜红衫，大姑郁金裙。把手促侬去，两两拜湘君。
答赠宋鹅池
作者：宋登春
朝代：明

白首无家别，青鞋掉臂行。屠龙空有技，歌凤竟何成。濮上寻真隐，山中问达生。天涯岁欲暮，徒结紫兰情。
紫骝马
作者：宋登春
朝代：明

骝马黄金羁，行行赭电驰。三春白日晚，六郡良家儿。厉剑龙庭北，解鞍铁岭陲。归来朝玉殿，犹把汉旌旗。
纪南乐应教
作者：宋登春
朝代：明

沙市多新馆，章华余旧台。细云熏岸柳，残雪照江梅。楚舞花钿丽，吴歈宝瑟催。清尊宜落日，作赋子云才。
经彭泽县舟次小孤山阻雨
作者：宋登春
朝代：明

山塞分吴楚，山城辩土风。人烟泽国异，春色故乡同。晓饭孤山下，孤帆细雨中。樯乌飞自去，诗罢意无穷。
老僧
作者：宋登春
朝代：明

手中捻着白菩提，拄杖过头眉下垂。石上晒经茶未熟，花间童子进双梨。
自公安县夜归鹅池庄风雨骤至有作
作者：宋登春
朝代：明

候雁迷寒渚，昏鸦集驿亭。故人江上别，风雨返柴荆。楚些秋能赋，《巴歈》夜懒听。蓬窗小儿女，相待一灯青。
自制竹皮冠作
作者：宋登春
朝代：明

睡起筠窗尽日闲，儿童拾箨自裁冠。楚因不是山中相，且伴烟霞老岁寒。
自君之出矣二首
作者：宋登春
朝代：明

自君之出矣，弃妾渔阳西。不及野田雀，双飞还双栖。自君之出矣，肠中车轮转。欲向梦中寻，路长春梦短。
自君之出矣二首·其一
作者：宋登春
朝代：明

自君之出矣，弃妾渔阳西。不及野田雀，双飞还双栖。
自君之出矣二首·其二
作者：宋登春
朝代：明

自君之出矣，肠中车轮转。欲向梦中寻，路长春梦短。
自峄山来访李北山
作者：宋登春
朝代：明

山居亦自好，忽动美人思。秋水将同赋，停云敢滞期。方云心匪石，复念发成丝。蹙膝华轩下，一尊共我持。
自楚归访李少卿于濮上
作者：宋登春
朝代：明

十载南冠学楚吟，半生踪迹任浮沉。秋风客路冯驩铗，暮雨山堂叔夜琴。濮上故人闻独钓，山中丛桂得相寻。归来不惜黄金尽，易水歌残壮士心。
自沙津江行舟次岳阳送徐荆州
作者：宋登春
朝代：明

漠漠晴沙江水流，搴衣同上木兰舟。白蘋风起洞庭暮，碧树云横楚塞秋。羁客怀乡何限泪，孤臣去国不堪愁。夕阳帆影临空尽，谁念天涯独倚楼。
自题画老子图
作者：宋登春
朝代：明

函谷关西几度游，至今紫气未全收。青牛老子头如雪，莫怪山人浪白头。
芙蓉篇赠西安黄孝廉
作者：宋登春
朝代：明

晔晔芙蓉花，盈盈濯绿水。素影漾清漪，佳人乃相似。肯学中园柳，漫逐春风起。愿为并蒂花，托根碧池里。我本燕狂人，而来偶君子。匣中有宝书，礌礌心相许。日暮望高楼，含情不得语。笑弄黄金珰，愿言酬知己。弩力扬高翮，名成访绿沚。
芜湖沙洲阻浅
作者：宋登春
朝代：明

草树山头驿，云霞江日村。苇人惊虎迹，舟子记潮痕。欲买吴姬酒，能招楚客魂。长波浩无际，目极更何言。
芳树
作者：宋登春
朝代：明

金井梧桐树，碧枝华叶芳。月明移翠影，风细吐清香。共惜三春色，谁怜九月霜。闺中有少妇，岁岁忆辽阳。
苏台览古
作者：宋登春
朝代：明

吴王昔目好吴钩，义士三千尽列侯。霸业巳随云北散，雄图空复水东流。荒台寂寂渔樵路，故垒萧萧草树秋。惟有馆娃宫里曲，至今歌向采菱舟。
苏州汪秀才见访江陵草堂以诗贻之
作者：宋登春
朝代：明

漂泊江乡老此身，柴门长闭任家贫。云霄放鹤浑闲事，风雨看花又一春。抱玉几年终献楚，怀书垂老莫于秦。昨朝忆共接舆醉，竹下狂歌见性真。
荆南怀郑汝推
作者：宋登春
朝代：明

吾忆郑交甫，清狂世其痴。留金为结客，买剑赠相知。慷慨吴公子，悲歌高渐离。风尘淹此日，头白欲何为。
荆州公馈酒
作者：宋登春
朝代：明

菱叶青青水荇齐，绕篱黄蝶菜苗肥。夕阳谁送山人醉，坐看儿童跨犊归。秋风袅袅熟黄粱，池上鹅肥酒更香。醉里不妨学楚语，《竹枝》歌好和渔郎。
荆州公馈酒·其一
作者：宋登春
朝代：明

菱叶青青水荇齐，绕篱黄蝶菜苗肥。夕阳谁送山人醉，坐看儿童跨犊归。
荆州公馈酒·其二
作者：宋登春
朝代：明

秋风袅袅熟黄粱，池上鹅肥酒更香。醉里不妨学楚语，《竹枝》歌好和渔郎。
荆州杂诗六首
作者：宋登春
朝代：明

选胜楼居好，凭高发兴奇。江云春自袅，山月夜相宜。头白还词赋，身闲且岁时。沧洲吾道在，花鸟莫深期。寒渚依凫雁，春城自薜萝。登高初拟赋，望极欲悲歌。落日燕京□，浮云楚徼多。一尊□□□，何处吊湘娥。流落燕州日，疏狂楚国身。无金难作客，多病况逢春。白发犹公道，清尊不负人。相逢无狗监，投策莫于秦。惆怅荆州牧，新诗此见招。渚花无落日，岸水□平潮。寒雨沽琴岳，春风试洞箫。盘云双白鹤，似欲待王乔。问药过城府，儿童晚未回。云深宋玉宅，雪暗楚王台。花发春犹浅，楼高赋转哀。家家湘酒绿，谁为一尊开。水呈沧海赋，山送白云篇。洪渺鹏腰客，虚无鹤背仙。清樽随世计，芳树自流年。闭阁吾将老，何人问草玄。
荆州杂诗六首·其一
作者：宋登春
朝代：明

选胜楼居好，凭高发兴奇。江云春自袅，山月夜相宜。头白还词赋，身闲且岁时。沧洲吾道在，花鸟莫深期。
荆州杂诗六首·其三
作者：宋登春
朝代：明

流落燕州日，疏狂楚国身。无金难作客，多病况逢春。白发犹公道，清尊不负人。相逢无狗监，投策莫于秦。
荆州杂诗六首·其二
作者：宋登春
朝代：明

寒渚依凫雁，春城自薜萝。登高初拟赋，望极欲悲歌。落日燕京□，浮云楚徼多。一尊□□□，何处吊湘娥。
荆州杂诗六首·其五
作者：宋登春
朝代：明

问药过城府，儿童晚未回。云深宋玉宅，雪暗楚王台。花发春犹浅，楼高赋转哀。家家湘酒绿，谁为一尊开。
荆州杂诗六首·其六
作者：宋登春
朝代：明

水呈沧海赋，山送白云篇。洪渺鹏腰客，虚无鹤背仙。清樽随世计，芳树自流年。闭阁吾将老，何人问草玄。
荆州杂诗六首·其四
作者：宋登春
朝代：明

惆怅荆州牧，新诗此见招。渚花无落日，岸水□平潮。寒雨沽琴岳，春风试洞箫。盘云双白鹤，似欲待王乔。
荡子妇
作者：宋登春
朝代：明

妾家高楼艳阳春，花枝柳条两鲜新。花笑柳条空袅袅，不能绾系荡心人。花容随貌改，柳叶上眉颦。惟忧叶落花飞尽，敲碎冰壶歌彩云。
蓟门
作者：宋登春
朝代：明

桑柘兵残后，人家夕照中。天秋沙雁灭，月冷戍楼空。选将燕山北，擒胡辽海东。城南余战地，磷火夜深红。
襄阳怀古
作者：宋登春
朝代：明

襄阳白面儿，惯唱铜踶歌。汉水东流去，英雄可柰何。羊公石尚在，岘山高嵯峨。不见孟夫子，谁传妙句多。习池清且浅，双鲤跃春波。山风吹幅巾，照影何婆娑。登临前后事，水鉴色象过。吾将寻鹿门，披云巢松萝。下掬石上泉，茹芝消沉痾。丹砂多误人，素心望匪他。
襄阳怀古
作者：宋登春
朝代：明
体裁：五言绝句

襄阳白面儿，惯唱铜鞮歌。汉水东流去，英雄可奈何。
襄阳送刘近化山人北游
作者：宋登春
朝代：明

意气重刘生，悲歌万里行。宝刀横白刃，骝马络朱缨。江汉分南楚，云沙靖北平。经过易水上，为我吊荆卿。
访华容孙兆孺山人
作者：宋登春
朝代：明

江上逢孙楚，山中问鹖冠。秋云玄阁冷，夜雨敝貂寒。壮发何时变，衰颜此日看。岁华摇落尽，何处有江兰。
读金刚经呈李公印正
作者：宋登春
朝代：明

籍草坐环堵，暂诵金仙辞。香云流户牗，蔬水静斋厨。冥心契玄奥，晨暮忘饥劬。有为非妙法，无往即真如。河沙喻天地，缘业开群愚。我本素心人，担囊来海隅。青莲李居士，而有维摩姿。随处给孤园，印正灭狐疑。白首惜归晚，曹溪路匪迷。
贻上党程户侯
作者：宋登春
朝代：明

击筑醉燕市，跃马佩吴钩。白玉酬歌笑，黄金散故□。留滞防人面，凄其损客心。春来每起早，兰泽一长吟。
赏雪侍宴应教
作者：宋登春
朝代：明

狐白暖蒙茸，当歌集上公。春藏金屋里，仙隐玉壶中。送酒青楼妓，焚香白玉童。锦屏寒不入，只许隔帘栊。
赠东岩主人
作者：宋登春
朝代：明

东岩主人东岩栖，岩花开遍岩东西。有时自抱一斗酒，醉约山翁弄玉溪。
赠东隅逸人
作者：宋登春
朝代：明

东隅老人能养拙，春来酿酒摘松叶。有时半醉临风前，独抱瑶琴啸海月。
赠五岳山人
作者：宋登春
朝代：明

上国有一土，披褐日来往。口诵南华篇，心存出霞想。提携赤松徒，五岳姿奇赏。调弄农皇琴，和彼流泉响。赤水觅玄珠，穷神寄象罔。
赠会稽刘世儒
作者：宋登春
朝代：明

刘生多气岸，负剑远行游。落日三湘酒，烟花七贵楼。右军白羽扇，季子黑貂裘。我亦淮南客，因逢桂树留。
赠卖药焦老善奕
作者：宋登春
朝代：明

鬓眉七十强，高卧水云乡。还卖修琴药，常余养鹤粮。橘中无俗着，肘后有仙方。我亦餐霞客，金华访牧羊。
赠吴门顾季狂
作者：宋登春
朝代：明

水落荆门晚，风凉岁欲徂。且随梁苑客，好着羽陵书。天地终怀玉，江山未卜居。何时结萝薜，同钓汉川鱼。
赠小妓
作者：宋登春
朝代：明

玉楼花发夜如何，银烛金尊小妓歌。白璧恨无酬地主，兰情楚思醉中多。
赠庐岳僧
作者：宋登春
朝代：明

何日别东林，浮杯梦泽深。云山随去住，水月即禅心。钵润龙将见，衣残珠未沉。行踪遍五岳，留偈待知音。
赠方士
作者：宋登春
朝代：明

无何老人悬玉壶，挥云笑月出苍梧。袖里丹砂三百颗，时化黄金入酒垆。
赠李枣强
作者：宋登春
朝代：明

泉石元同调，辞官几岁华。锄云开药圃，看月到僧家。诗敌双峰回，门从五柳遮。秋兰自可佩，何必问丹砂。
赠杨斗笠
作者：宋登春
朝代：明

江汉何年斗笠翁，丹砂未熟酒瓢空。金华不见牧羊子，郢上还邀襄野童。宝剑歌残徒自媚，瑶琴凄断与谁同。相逢且莫沧州去，为报淮南有桂丛。
赠杨生惟德
作者：宋登春
朝代：明

我在潇湘君在吴，十年踪迹各江湖。蓑衣细雨王侯宅，曾忆荆州旧酒徒。
赠柏谷山人
作者：宋登春
朝代：明

窈窕柏谷原，中有食柏客。不笑亦不语，往来无行迹。
赠浙东王山人
作者：宋登春
朝代：明

白酒时时醉，青山处处缘。满囊诗是画，尽室笔为田。自道贫非病，人嘲白尚玄。明朝到郢上，谁赠杖头钱。
赠焦秀才
作者：宋登春
朝代：明

富贵宜年少，何为长苦辛。鲁生原好礼，郢客岂终贫。琢玉功须就，凌云气益伸。明年书再上，应有下机人。
赠荆门州卢晋山刺史
作者：宋登春
朝代：明

百战曾收海上功，归来十载半成翁。笑携南国如花妾，不觉衣冠有晋风。
赠薛郎
作者：宋登春
朝代：明

画史风流数薛郎，竹间茅屋对潇湘。床头金尽还沽酒，爱学吴歈和楚狂。
赠襄阳刘近化山人
作者：宋登春
朝代：明

刘生还着旧纶由，汉上相逢又几春。高堂尚有双亲在，且莫谈兵西入秦。
越溪女
作者：宋登春
朝代：明

越溪素足女，婉笑青眉扬。泛水采芙蓉，归来衣更香。
踏青杨柳洲
作者：宋登春
朝代：明

骅骝蹀躞上芳洲，杨柳青青楚水流。日暮东风摇百草，不知何处是昭丘。
辽府草亭赠朱孔昭
作者：宋登春
朝代：明

平原门下似君稀，犹着前春旧布衣。况我不如君数倍，食鱼何敢望轻肥。
辽府赠杨山人
作者：宋登春
朝代：明

故乡因别久，逆旅有新知。吊古过燕市，哀歌问渐离。楚筵分醴后，蜀肆下帘时。欲就百钱卜，长贫老不疑。
过夷齐祠寄别襄垣殿下三首·其二
作者：宋登春
朝代：明

云扬兮南山，河流兮潺湲。怀王孙兮不见，采薜荔兮烹兰。
远别离
作者：宋登春
朝代：明

我出雪溪来，梅花落湘楚。湘娥忽而笑，留宿鸳鸯浦。鸳鸯浦寒月照沙，两情欢极生悲嗟。泠泠逝水送月落，夜长起坐歌兰花。
远游
作者：宋登春
朝代：明

寥落悲歌客，含兰迟美人。湘云迷五岭，关月度三秦。驾鹤行吴市，停车赋洛神。倦游思卧海，垂老钓玄津。
远游
作者：宋登春
朝代：明

红颜辞旧国，华发尚羁人。轩冕非吾愿，风尘老此身。梁鸿五噫发，子建七哀频。玄阁年年闭，花林□旧春。
远游二首
作者：宋登春
朝代：明

浩浩中天立，如何是丈夫。乘槎须远去，不买水精奴。廓落孤云合，英雄一剑知。欲寻龙伯国，濯理旧竿丝。
远游二首·其一
作者：宋登春
朝代：明

浩浩中天立，如何是丈夫。乘槎须远去，不买水精奴。
远游二首·其二
作者：宋登春
朝代：明

廓落孤云合，英雄一剑知。欲寻龙伯国，濯理旧竿丝。
连日淹雨闭门伏枕新晴后适有诸贵过子茅茨沽酒以慰岑寂
作者：宋登春
朝代：明

久雨秪宜睡，朝来还闭门。薄云笼屋角，旭日照篱根。倚杖行犹懒，堆书坐欲翻。不知秋草碧，绵藐待王孙。
连日风雨骤生薄寒分甘哺孙赋诗自娱园蔬时醪亦足养老
作者：宋登春
朝代：明

江城风雨夕，茅屋短长唫。历历秋花发，翛翛落叶深。老凭孙暖眼，客用酒宽心。欲买罗含宅，曾无作赋金。
送俞山人还汉阳
作者：宋登春
朝代：明

落日下平原，秋林白露繁。独怜长路客，栖托向谁门。卖赋金何有，还家舌尚存。剑歌空自苦，江汉有芳荪。
送兆孺赴岳州府谒李刺史
作者：宋登春
朝代：明

木落章华晚，帆飞梦泽云。莫挥长别泪，不是久离群。鹦鹉休先赋，兰膏恐自焚。诸蘋幸可荐，为我吊湘君。
送句吴豪士重游大梁
作者：宋登春
朝代：明

魏王台上草纷纷，落日中原低暮云。匹马浪游孤剑在，酬恩谁说信陵君。汴水东流接大河，曾经帝里问铜驼。春风三月旗亭酒，落日夷门一放歌。沙尘风起昼冥冥，二月黄河尚带冰。桑柘夕阳村店路，同谁走马吊韩陵。
送句吴豪士重游大梁三首
作者：宋登春
朝代：明

汴水东流接大河，曾经帝里问铜驼。春风三月旗亭酒，落日夷门一放歌。
送句吴豪士重游大梁三首
作者：宋登春
朝代：明

沙尘风起昼冥冥，二月黄河尚带冰。桑柘夕阳村店路，同谁走马吊韩陵。
送句吴豪士重游大梁三首
作者：宋登春
朝代：明

魏王台上草纷纷，落日中原低暮云。匹马浪游孤剑在，酬恩谁说信陵君。
送周文美还海上
作者：宋登春
朝代：明

与君非宿昔，同病即相怜。凄恻登楼赋，悲凉说剑篇。客怀江路永，乡梦海云边。迟暮身何有，还留贳酒钱。
送嘉禾张山大征伯游大梁
作者：宋登春
朝代：明

芳草年年绿，浮云日日征。兵戈游子意，桑柘故园情。卖赋金何有，着书名未成。时无魏公子，谁复重侯嬴。
送洪都道士
作者：宋登春
朝代：明

霞外寻真侣，山中问赤松。仙坛花雨静，石鼎绿苔封。坐炼金光草，行持九节筇。闻师还旧隐，何日得相从。
送王生西游
作者：宋登春
朝代：明

雪里荆门道，愁中汉水春。三湘曾滞客，万里欲归身。献赋还过楚，谈兵莫入秦。自伤流浪久，偏惜远游人。
遣怀
作者：宋登春
朝代：明

鹤发还齐瑟，鹑衣向楚人。年丰儿女瘦，家远弟兄亲。懒拙能堪事，逢迎岂性真。惟将诗送老，更爱酒长贫。
郡东厅晏坐
作者：宋登春
朝代：明

昼刻分香短，风帘簇影移。天清闻堕羽，院静见游丝。往事闲堪忆，长贫老不疑。黄金未可就，瀛海竟难期。
醉中书长安酒楼
作者：宋登春
朝代：明

黄鹤还来舞醉乡，调歌不用紫云娘。一瓢连月挥春瓮，大醉长安几百场。
醉中偶兴
作者：宋登春
朝代：明

春酒壶中烂似霞，青童学炼白朱砂。醉来起舞松庭月，三□临风玉树花。
重九前一日同王杨二山人饮胡将军东郭草堂
作者：宋登春
朝代：明

丫下寻陶令，篱边问葛疆。南山足芋栗，东郭此茅堂。萸酒年年事，菊花岁岁芳。白头还醉舞，休笑野人狂。
重九前一日同王杨二山人饮胡将军东郭草堂
作者：宋登春
朝代：明
体裁：五言律诗

桠下寻陶令，篱边问葛疆。南山足芋栗，东郭此茅堂。萸酒年年事，菊花岁岁芳。白头还醉舞，休笑野人狂。
野菊
作者：宋登春
朝代：明

野菊多幽姿，含香待谁发。落英我欲餐，芳心无遽歇。
钧州除夕
作者：宋登春
朝代：明

柏酒消寒色，灯花坐夜分。醉题招隐赋，懒草送穷文。春梦周南客，乡心冀北云。缑山有仙子，吹篴静中闻。
长安僧舍
作者：宋登春
朝代：明

种竹青门外，分花杜曲边。关云一以卧，陇月几回圆。晓梦悲乡树，秋风满岳莲。囊空金错冷，时诵马蹄篇。
长平道中早发言怀
作者：宋登春
朝代：明

流目古战场，白日惊飙驰。蟏蛸挂虚牗，寒瓜蔓枯篱。玄蝉伤白露，青莎被修池。佳人理纨素，行子心伤悲。童仆严晨驾，驾言涉丹湄。羁旅寡良俦，丽泽当依谁。谁为黄雀吟，还歌猛虎词。利剑恒在腕，壮心安所期。流景不可驻，沉叹将何为。欲学腾化术，松子久吾欺。人生贵适志，知命复何疑。
闭门
作者：宋登春
朝代：明

庭梅横似画，篱菊缀如钱。闭户琴书客，翻悲草木年。黄金无药物，白发满颅颠。花径从儿埽，谁来问尚玄。
闻京东有警
作者：宋登春
朝代：明

暮雨催秋馆，长风冷菊枝。坐中蛩窣窣，灯下鬓丝丝。四海寻戈日，百年为客时。燕山新战后，乡信到应迟。
闻徐使君留滞汉阳寄赠
作者：宋登春
朝代：明

道直谪官蚤，扁舟何去迟。秋深纵酒后，家远寄书时。凄断秦云色，悲凉越鸟枝。汉阳江树瞻，摇落对相思。
集郡楼感赋
作者：宋登春
朝代：明

客计萧条白发生，江山去住一鸥轻。山云漠漠长含雨，江草萋萋空复情。楚老巳忘白雪调，巴童还解踏歌声。犹怜憔赣餐英者，落日登楼赋未成。
雨中呈王郎
作者：宋登春
朝代：明

黄金台下见君颜，今日萧条入楚关。一顾那知添白发，十年何事老青山。乡愁多在烟云外，客思偏生风雨间。我巳无家问消息，开畦种药不须还。
雨中烹鸡有作
作者：宋登春
朝代：明

避地岂真隐，谋生未有方。晨烟熟鸡黍，墟里澹柴桑。雨过豆花赤，风高柿叶黄。邻家不相识，何处觅壶觞。
雨中遣闷
作者：宋登春
朝代：明

泽国秋云重，江城暮雨寒。短衣为客惯，长铗向谁看。密竹藏幽径，深松着小冠。渚芹亦可荐，何惜老荆蛮。
雨后移竹小园漫赋
作者：宋登春
朝代：明

童仆饥时懒，家贫愿一金。暄寒惟裋褐，风雨屡长唫。江阔秋生蚤，城高雾隐深。从来爱幽意，移竹间花林。
雪后
作者：宋登春
朝代：明

石径留冰雪，松门锁薜萝。地幽身自得，机息鸟常过。芳草春愁少，梅花客醉多。《竹枝》辞更好，还爱楚人歌。
雪夜期顾山人不至
作者：宋登春
朝代：明

涷合渔樵路，扁舟夜不来。江头寒雁灭，城上饥乌哀。寥落寻仙客，飘零作赋才。明朝风日好，花下且深杯。
雷家奴
作者：宋登春
朝代：明

不识何人美丈夫，赤须碧眼霍家奴。公府长揖三千石，归来调笑酒家胡。
韩山
作者：宋登春
朝代：明

采秀来韩山，韩山石崔巍。不见韩众鹿，满山秋云飞。
题仙人白鹿图为北山公寿
作者：宋登春
朝代：明

东华仙人夸白鹿，手持节旄握宝箓。羽扇霞衣风摇摇，须臾万里何神速。韩众翩翩前致辞，青莲居士六旬六。五娥鳞次进蟠桃，瑶函丹简纪五福。寿筵高张濮水滨，华轩乐奏南熏曲。常棣园中庆连枝，儿孙膝下走群玉。箨冠道士捧琼觞，金粟谪仙抚玄鹄。醉中同咏五岳歌，为君□舞情如何。千秋万岁意不尽，门下报恩谁最多。座中更有齐貌辩，三言为主生荣那。意气从来我不少，披图赋诗何草草。待君千岁炼精魄，相随还访东华道。
饮王太史山庄
作者：宋登春
朝代：明

郢上文章伯，山中太史家。养年常种药，闲日但修花。竹涧明秋水，松林落晚霞。儿童怜醉客，瀹鼎夜烹茶。
饮酒
作者：宋登春
朝代：明

城上秋风动薜萝，十年江客意如何。酒肠方大黄金尽，世事才知白发多。月冷却怜孤鹤怨，天寒谁听饭牛歌。平生还爱于陵子，用拙为园老一蓑。
饮酒四首
作者：宋登春
朝代：明

清流众累集，性悟苦不早。身后名有无，生前亦枯稿。不赖忘忧物，何以写怀抱。刍狗视浮骸，万事皆草草。寿命由化迁，金石亦难保。敛襟独闲谣，江月上松杪。福端吾不为，盛名岂敢居。列子老郑圃，何异凡民愚。六用俱可废，一真良自如。百年此形容，泡影现斯须。有生胡不乐，安有再来躯。箕踞竹林中，酌酒焚枯鱼。睫常在目前，如何目不见。死常随我身，如何我不患。好高穷远深，至近反忽慢。谁知衽席间，而乃即天汉。万古亦非遥，一息长无算。老彭与殇子，寿夭相等看。静观蜉蝣羽，可同白石烂。怒则乖天和，喜亦伤大雅。喜怒同使臣，胸臆若传舍。来去本无端，不乘车与马。一气自起灭，万形非真假。十年会此理，欲辩言愈寡。中心久藏之，当告知音者。
饮酒四首·其一
作者：宋登春
朝代：明

清流众累集，性悟苦不早。身后名有无，生前亦枯稿。不赖忘忧物，何以写怀抱。刍狗视浮骸，万事皆草草。寿命由化迁，金石亦难保。敛襟独闲谣，江月上松杪。
饮酒四首·其三
作者：宋登春
朝代：明

睫常在目前，如何目不见。死常随我身，如何我不患。好高穷远深，至近反忽慢。谁知衽席间，而乃即天汉。万古亦非遥，一息长无算。老彭与殇子，寿夭相等看。静观蜉蝣羽，可同白石烂。
饮酒四首·其二
作者：宋登春
朝代：明

福端吾不为，盛名岂敢居。列子老郑圃，何异凡民愚。六用俱可废，一真良自如。百年此形容，泡影现斯须。有生胡不乐，安有再来躯。箕踞竹林中，酌酒焚枯鱼。
饮酒四首·其四
作者：宋登春
朝代：明

怒则乖天和，喜亦伤大雅。喜怒同使臣，胸臆若传舍。来去本无端，不乘车与马。一气自起灭，万形非真假。十年会此理，欲辩言愈寡。中心久藏之，当告知音者。
高阳池刘杨二山人招饮
作者：宋登春
朝代：明

石径寡林到野亭，中开一槛小池清。云山对酒浑无俗，花鸟供诗别有情。抚槛观鱼如惠子，当杯说剑让刘生。幅巾我亦高阳侣，漫向江头歌楚声。
鲁中挽何鸣岐
作者：宋登春
朝代：明

之子鲁男子，为交老更新。犹存悬磬室，不见挂瓢人。泗上寻渔父，山中问隐沦。凤兮今巳逝，此意向谁陈。
鹅池留客
作者：宋登春
朝代：明

园果风还落，草虫鸣不休。竹深高阁冷，花密小亭幽。白帻留云鹤，青藜狎水鸥。一尊同客醉，不用典吴钩。
龙山见访山中诗以贻之
作者：宋登春
朝代：明

公子多道气，跻险赏林泉。高酣坐石上，眇若乘云烟。俛仰成千古，纵观周八埏。谅无松子术，敢冀王乔年。安顺委大化，恬愉复自然。
和西湖竹枝词·其三
作者：宋禧
朝代：明
体裁：词

湖光照侬双画眉，鬓边照见一茎丝。东家女伴多年别，昨日携来十岁儿。
西湖竹枝歌·其一
作者：宋禧
朝代：明
体裁：词

十三女儿不出门，父娘坟在葛岭根。同携女伴踏青去，不上道傍苏小坟。
西湖竹枝词·其二
作者：宋禧
朝代：明
体裁：词

湖上采薪春复春，养蚕长见茧丝新。老蚕不识人间事，犹趁东风了此身。
登天坛和前韵
作者：宋荣
朝代：明
体裁：七言律诗

九天上隔两三重，势压尘寰百万峰。一片楼台凌绝顶，满空星斗挂乔松。烟霞晓舞冲霄鹤，雷雨时惊济暵龙。最是扶桑红日上，清光先照玉芙蓉。
东崖行一首为处士霍元方作
作者：宋讷
朝代：明
体裁：古风

东崖之秀几何年兮，草木几蕃殖，雄踞太行之麓黎阳野。适有幽人处其下，自将埋光铲采兮，半世行藏知用舍。远挹大伾之山兮，岫云岩霭入冥搜，近临淇水之渡兮，岸花汀草供模写。幽人崖下起茅亭，种竹尽似筼筜者。窗户晴来燕子飞，帘栊春去杨花惹。规模别是安乐窝，短歌长啸栖迟也。宾朋满座尽风流，叱去侯痴与萧哑。良时杖屦入秋郊，丰年鼓笛随春社。间有赏音人，径造亭竹下。拄笏山共看，开樽酒同把。我亦尝记骑马来，几回半醉柴门打。望中见胜槩，静里得兰若。崖畔白云生鹤氅，屋头红叶封鸳瓦。珍重半生交，不是一日雅。愧非王粲劳君倒屣迎，风吹竹露尘容洒。如今重和东崖诗，气乏凌云吐霓兮，君应一笑珉多而玉寡。安得鹭鸶之杓鹦鹉杯，红醅绿蚁医俗亭中泻。诗成却怪我效颦，倾国之颜岂容粉黛假。
元方既次韵见寄又闻辞训导之职来归东崖故居乃再用前韵以贺之
作者：宋讷
朝代：明

归来不在别离中，后进应怀绛帐翁。邑里琴弦陪杖屦，家庭二子列鹓鸿。绿杨野渡诗人兴，翠竹茅亭处士风。何用沈生山水笔，东崖真境画图同。前盟曾记十年中，共向淇东作钓翁。三径主人今蒋诩，五噫高士汉梁鸿。陶情寄兴樽留月，问柳寻花杖曳风。莫把苍颜容易失，要将清致古人同。旧隐高崖曲岸中，疗饥归作采芝翁。无人径造依亭竹，有子书追戏海鸿。门外小船渔笛月，篱东矮屋酒旗风。先生襟韵知何似，秋菊春兰臭味同。参苓不贮药笼中，老作人间自在翁。日昃芹宫辞簉鹭，天高榆塞羡归鸿。芒鞋翠湿巢松露，布袖香沾采藻风。村饮野吟农圃乐，与君从此四般同。
元方既次韵见寄又闻辞训导之职来归东崖故居乃再用前韵以贺之·其一
作者：宋讷
朝代：明
体裁：七言律诗

归来不在别离中，后进应怀绛帐翁。邑里琴弦陪杖屦，家庭二子列鹓鸿。绿杨野渡诗人兴，翠竹茅亭处士风。何用沈生山水笔，东崖真境画图同。
元方既次韵见寄又闻辞训导之职来归东崖故居乃再用前韵以贺之·其三
作者：宋讷
朝代：明
体裁：七言律诗

旧隐高崖曲岸中，疗饥归作采芝翁。无人径造依亭竹，有子书追戏海鸿。门外小船渔笛月，篱东矮屋酒旗风。先生襟韵知何似，秋菊春兰臭味同。
元方既次韵见寄又闻辞训导之职来归东崖故居乃再用前韵以贺之·其二
作者：宋讷
朝代：明
体裁：七言律诗

前盟曾记十年中，共向淇东作钓翁。三径主人今蒋诩，五噫高士汉梁鸿。陶情寄兴樽留月，问柳寻花杖曳风。莫把苍颜容易失，要将清致古人同。
元方既次韵见寄又闻辞训导之职来归东崖故居乃再用前韵以贺之·其四
作者：宋讷
朝代：明
体裁：七言律诗

参苓不贮药笼中，老作人间自在翁。日昃芹宫辞簉鹭，天高榆塞羡归鸿。芒鞋翠湿巢松露，布袖香沾采藻风。村饮野吟农圃乐，与君从此四般同。
元方次韵见答复用韵酬之
作者：宋讷
朝代：明
体裁：七言律诗

先生家在画图中，修竹幽亭一醉翁。舍后伾山翔白鹤，门前淇水落苍鸿。散人名号龟蒙趣，高士衣冠孺子风。更有东崖出尘表，云朝烟暮太行同。
元方见和复次韵以寄之
作者：宋讷
朝代：明
体裁：古风

唐方干，宋魏野。诗名遗在鉴湖甘棠上，高隐流芳合中舍。东崖处士居淇东，诗成好事争传写。英风卓行无古今，举头仰羡皆作者。炼句风月嘲，西隐烟霞惹。白头始赋归来辞，不知是也还非也。是非几欲问青山，鼓掌大笑成痴哑。愿结渔樵侣，更入耆英社。茅屋底，衡门下。秋郊看禾穗，春畦供菜把。栽松放云宿，种竹听雨打。十首新诗和少陵，数曲瑶琴知贺若。香笺笔扫凤楼锦，古砚墨磨铜雀瓦。忘形懒冠佩，陶情咏骚雅。杖藜散步瓠子堤，风露从教来沐洒。斟花酌柳会东崖，俗驾远回逋客寡。后日寻盟医俗亭下去，翠琅玕动清风泻。对话闻秋声，此乐谁能假。
再用前韵寄东崖霍元方
作者：宋讷
朝代：明
体裁：古风

九皋鸣鹤声闻野，翠弓有矢不虚舍。先生抱负两相似，莫笑狂歌为君写。昔年医俗绕亭多种竹，十载干戈少存者。故基神护尚遗竹，兔葵燕麦相萦惹。先生今日重构亭，移花养竹归来也。俊游清赏尽佳辰，何有天聋并地哑。鸥鹭群，农桑社。淇水渡上东崖下。阶前笋箨添数竿，阑外柳丝生一把。凤笺粉褪笔锋粘，燕巢泥落琴弦打。醒梦茶香煮石乳，养生汤好倾般若。雪三尺，霜万瓦。先生此时都不知，剧饮豪吟集文雅。胸臆不拘拘，情思常洒洒。愧我结金兰，膺门得者寡。凤雏昨日送佳什，词源倒峡琼瑰泻。君不闻戴昌窃听潘京谈，惟才不可假。
再过故人霍元方故居因作诗以寄嗣子怡伯怡仲
作者：宋讷
朝代：明
体裁：七言律诗

欲登医俗旧茅亭，主去亭空德自馨。载酒无人重问字，闻诗有子自趋庭。程门谁立诸生雪，淇水先沈处士星。缥缈吟魂何处在，竹梢空见岁寒青。
再过故人霍元方故居因作诗以寄嗣子怡伯怡仲
作者：宋讷
朝代：明
体裁：七言律诗

重过东崖处士居，门前犹有故人车。九原风雨三生梦，一壑烟霞万卷书。华表何年重见鹤，淇滨今日独观鱼。知君不减遨游兴，万里骑鲸入太虚。
分题得合浦还珠送泽州李彦和知州朝觐三十韵
作者：宋讷
朝代：明
体裁：五言排律

孟尝临合浦，感应郡还珠。至宝骊龙吐，奇珍老蚌刳。卖绡归水底，解佩失江隅。瑞彻廉州岛，光连甓社湖。荧煌星彩乱，皎洁月华孤。一境浇风变，三年治化殊。朱轮开正路，宝剑出洪炉。得善如怀瑾，持廉若握瑜。宪台宜皂盖，清节莹冰壶。任重过唐牧，官高合汉符。诗书多士进，刑政庶民苏。禾产休嘉穗，桑刊种植图。悬鱼朝却馈，斋马夜空刍。驿馆雄三晋，谯楼壮九衢。祀坛知备礼，泮水见崇儒。机杼灯前妇，锄犁垄上夫。圣恩宣远近，民瘼绝锱铢。山圃春蔬卖，花村社酒沽。利人廉叔度，洁已范莱芜。雅趣南山号，孤忠北极扶。秋霜曾肃物，时雨每沾枯。仙李青千叶，甘棠绿几株。池头今睹凤，台上昔瞻乌。马喜儿童竹，鞭留长者蒲。汗青循吏传，头黑宰臣谟。画舫龙湾度，丹衷象魏趋。红云开玉陛，白日丽金铺。简牍书臣绩，江山拱帝都。钧衡看秉执，廊庙听都俞。盛代时雍洽，皋夔佐有虞。
咏菊
作者：宋讷
朝代：明
体裁：七言律诗

百花浮冶易为衰，独有秋芳一种奇。比德幽香归楚些，宜人高节入陶诗。一丛孕秀霜沾蕊，三径含英露满枝。丘壑自多知己乐，肯同桃李竞开时。
壬子岁考试秋闱次受卷官北平行省照磨叶叔则中秋诗韵
作者：宋讷
朝代：明

两界山河月色分，西风扫尽九天云。桂花玉宇稀星纬，蟾影银河卷练纹。诗为清秋宜有句，酒当今夕莫辞醺。俊髦步武薇垣上，何忆故园江水濆。樽罍清兴与谁分，月下冠裳气薄云。秋景夜销银烛烬，露华凉皱葛衣纹。文衡自省精研定，酒圣人推剧饮醺。今日车书归一统，通州河下即江濆。
壬子岁考试秋闱次受卷官北平行省照磨叶叔则中秋诗韵·其一
作者：宋讷
朝代：明
体裁：七言律诗

两界山河月色分，西风扫尽九天云。桂花玉宇稀星纬，蟾影银河卷练纹。诗为清秋宜有句，酒当今夕莫辞醺。俊髦步武薇垣上，何忆故园江水濆。
壬子岁考试秋闱次受卷官北平行省照磨叶叔则中秋诗韵·其二
作者：宋讷
朝代：明
体裁：七言律诗

樽罍清兴与谁分，月下冠裳气薄云。秋景夜销银烛烬，露华凉皱葛衣纹。文衡自省精研定，酒圣人推剧饮醺。今日车书归一统，通州河下即江濆。
壬子秋过故宫十九首
作者：宋讷
朝代：明

离宫别馆树森森，秋色荒寒上苑深。北塞君臣方驻足，中华将帅已离心。兴隆有管鸾笙歇，劈正无官玉斧沈。落日凭高望燕蓟，黄金台上棘如林。技巧声淫误帝聪，万机谁为代天工。国中失鹿迷原草，城上啼乌落井桐。驼鼓声干鸾辂远，马挏筵罢革囊空。不知金宋为殷鉴，漫说东皇历数终。禁路随人不忍行，临风立马倍伤情。千年王室山河壮，万里宫车社稷轻。金鼎夔龙兴圣殿，紫驼部落受降城。凭谁为问天魔女，唱得陈宫《玉树》声。万国朝宗拜紫宸，于今谁望属车尘。名闻少室征奇士，驿断高丽进美人。朝会宝灯沈转漏，授时玉历罢颁春。街头野服儒冠老，曾是花砖视草臣。六宫春色一宵残，夷难何人策治安。去国登瀛唐学士，降城执戟汉材官。瑶宫有扇捐金雀，紫塞无旗卷角端。花柳亦知宫女散，妆红颦翠簇金銮。土木穷奢过楚台，披香积翠满蓬莱。宫鸦惊月鸡人去，戎马腾云虎士来。侍从严徐冠盖散，燮调杨李栋梁摧。燕歌赵舞终朝夕，不觉嬉游是祸胎。扶运匡时计已差，青山重叠故京遮。九华宫殿燕王府，百辟门庭戍卒家。文武衣冠更制度，绮罗巷陌失繁华。毡车尽载天魔去，惟有莺衔御苑花。黄叶西风海子桥，桥头行客吊前朝。凤凰城改佳游歇，龙虎台荒王气消。十六天魔金屋贮，八千霜塞玉鞭摇。不知亡国泸沟水，依旧东风接海潮。郁葱佳气散无踪，宫外行人认九重。一曲歌残羽衣舞，五更妆罢景阳钟。云间有阙摧双凤，天外无车驾六龙。欲访当时泛舟处，满池风雨脱芙蓉。五云双阙俯人间，岁晏天王狩未还。鹦鹉认人宫漏断，水沈销篆御床闲。朝仪无复风云会，郊祀空遗日月颜。莫向边陲动戎马，汉兵已过铁门关。滦京南下是中华，夜出居庸去路差。何处又栖王谢燕，故侯谁种邵平瓜。九重门辟人骑马，万岁山空树集鸦。独有天池秋水满，西风吹入钓鱼槎。仙裳宫袖拥龙舟，一夕兵来罢盛游。万户千门银烛冷，六军百职布袍秋。御桥路坏盘龙石，金水河成饮马沟。日暮胡笳和羌笛，舞儿羞见锦缠头。万年海岳作金汤，一望凄然感恨长。禾黍秋风周洛邑，山河残照汉咸阳。上林春去宫花落，金水霜来御柳黄。虎卫龙墀人不见，戍兵骑马出萧墙。汉皇爱舞起龙船，锦缆香维御柳烟。侍女争开妆镜匣，后宫不理败弓弦。青油幕乏登坛将，金马门空待诏贤。惟有广寒西畔柏，不知争战翠参天。清宁宫殿闭残花，尘世回头换物华。宝鼎百年归汉室，锦帆千古似隋家。后宫鸾镜投江渚，北狩龙旗没塞沙。想见扶苏城上月，照人清泪落胡笳。瑶台琼室倚清虚，佳气潜消谏疏疏。帅阃有兵空虎卫，经筵无讲逐銮舆。侯封一代皇孙爵，帝纪千年太史书。斜日五云坊下路，老儒骑马重踌躇。黼座簪裳列俊髦，禁闱环佩立仙曹。两京台阁工输巧，四海涂泥赤子劳。端本有书遗鹤禁，宣文无客进龙韬。拂郎天马空踰海，不驾朝元玉辂高。事事伤心乱若丝，宫前重咏《黍离》诗。百年礼乐华夷主，一旦干戈丧乱师。凤诏用非麟阁老，雉门降是羽林儿。行人莫上城楼望，惟有山河似旧时。云霄宫阙锦山川，不在穹庐毳幕前。萤烛夜游隋苑圃，羊车春醉晋婵娟。翠华去国三千里，玉玺传家四十年。今日消沈何处问，居庸关外草连天。
壬子秋过故宫十九首·其一
作者：宋讷
朝代：明
体裁：七言律诗

离宫别馆树森森，秋色荒寒上苑深。北塞君臣方驻足，中华将帅已离心。兴隆有管鸾笙歇，劈正无官玉斧沈。落日凭高望燕蓟，黄金台上棘如林。
壬子秋过故宫十九首其七
作者：宋讷
朝代：明
体裁：七言律诗

扶运匡时计已差，青山重叠故京遮。九华宫殿燕王府，百辟门庭戍卒家。文武衣冠更制度，绮罗巷陌失繁华。毡车尽载天魔去，惟有莺衔御苑花。
壬子秋过故宫十九首其三
作者：宋讷
朝代：明
体裁：七言律诗

禁路随人不忍行，临风立马倍伤情。千年王室山河壮，万里宫车社稷轻。金鼎夔龙兴圣殿，紫驼部落受降城。凭谁为问天魔女，唱得陈宫《玉树》声。
壬子秋过故宫十九首其九
作者：宋讷
朝代：明
体裁：七言律诗

郁葱佳气散无踪，宫外行人认九重。一曲歌残羽衣舞，五更妆罢景阳钟。云间有阙摧双凤，天外无车驾六龙。欲访当时泛舟处，满池风雨脱芙蓉。
壬子秋过故宫十九首其二
作者：宋讷
朝代：明
体裁：七言律诗

技巧声淫误帝聪，万机谁为代天工。国中失鹿迷原草，城上啼乌落井桐。驼鼓声干鸾辂远，马挏筵罢革囊空。不知金宋为殷鉴，漫说东皇历数终。
壬子秋过故宫十九首其五
作者：宋讷
朝代：明
体裁：七言律诗

六宫春色一宵残，夷难何人策治安。去国登瀛唐学士，降城执戟汉材官。瑶宫有扇捐金雀，紫塞无旗卷角端。花柳亦知宫女散，妆红颦翠簇金銮。
壬子秋过故宫十九首其八
作者：宋讷
朝代：明
体裁：七言律诗

黄叶西风海子桥，桥头行客吊前朝。凤凰城改佳游歇，龙虎台荒王气消。十六天魔金屋贮，八千霜塞玉鞭摇。不知亡国泸沟水，依旧东风接海潮。
壬子秋过故宫十九首其六
作者：宋讷
朝代：明
体裁：七言律诗

土木穷奢过楚台，披香积翠满蓬莱。宫鸦惊月鸡人去，戎马腾云虎士来。侍从严徐冠盖散，燮调杨李栋梁摧。燕歌赵舞终朝夕，不觉嬉游是祸胎。
壬子秋过故宫十九首其十
作者：宋讷
朝代：明
体裁：七言律诗

五云双阙俯人间，岁晏天王狩未还。鹦鹉认人宫漏断，水沈销篆御床闲。朝仪无复风云会，郊祀空遗日月颜。莫向边陲动戎马，汉兵已过铁门关。
壬子秋过故宫十九首其十一
作者：宋讷
朝代：明
体裁：七言律诗

滦京南下是中华，夜出居庸去路差。何处又栖王谢燕，故侯谁种邵平瓜。九重门辟人骑马，万岁山空树集鸦。独有天池秋水满，西风吹入钓鱼槎。
壬子秋过故宫十九首其十七
作者：宋讷
朝代：明
体裁：七言律诗

黼座簪裳列俊髦，禁闱环佩立仙曹。两京台阁工输巧，四海涂泥赤子劳。端本有书遗鹤禁，宣文无客进龙韬。拂郎天马空踰海，不驾朝元玉辂高。
壬子秋过故宫十九首其十三
作者：宋讷
朝代：明
体裁：七言律诗

万年海岳作金汤，一望凄然感恨长。禾黍秋风周洛邑，山河残照汉咸阳。上林春去宫花落，金水霜来御柳黄。虎卫龙墀人不见，戍兵骑马出萧墙。
壬子秋过故宫十九首其十九
作者：宋讷
朝代：明
体裁：七言律诗

云霄宫阙锦山川，不在穹庐毳幕前。萤烛夜游隋苑圃，羊车春醉晋婵娟。翠华去国三千里，玉玺传家四十年。今日消沈何处问，居庸关外草连天。
壬子秋过故宫十九首其十二
作者：宋讷
朝代：明
体裁：七言律诗

仙裳宫袖拥龙舟，一夕兵来罢盛游。万户千门银烛冷，六军百职布袍秋。御桥路坏盘龙石，金水河成饮马沟。日暮胡笳和羌笛，舞儿羞见锦缠头。
壬子秋过故宫十九首其十五
作者：宋讷
朝代：明
体裁：七言律诗

清宁宫殿闭残花，尘世回头换物华。宝鼎百年归汉室，锦帆千古似隋家。后宫鸾镜投江渚，北狩龙旗没塞沙。想见扶苏城上月，照人清泪落胡笳。
壬子秋过故宫十九首其十八
作者：宋讷
朝代：明
体裁：七言律诗

事事伤心乱若丝，宫前重咏《黍离》诗。百年礼乐华夷主，一旦干戈丧乱师。凤诏用非麟阁老，雉门降是羽林儿。行人莫上城楼望，惟有山河似旧时。
壬子秋过故宫十九首其十六
作者：宋讷
朝代：明
体裁：七言律诗

瑶台琼室倚清虚，佳气潜消谏疏疏。帅阃有兵空虎卫，经筵无讲逐銮舆。侯封一代皇孙爵，帝纪千年太史书。斜日五云坊下路，老儒骑马重踌躇。
壬子秋过故宫十九首其十四
作者：宋讷
朝代：明
体裁：七言律诗

汉皇爱舞起龙船，锦缆香维御柳烟。侍女争开妆镜匣，后宫不理败弓弦。青油幕乏登坛将，金马门空待诏贤。惟有广寒西畔柏，不知争战翠参天。
壬子秋过故宫十九首其四
作者：宋讷
朝代：明
体裁：七言律诗

万国朝宗拜紫宸，于今谁望属车尘。名闻少室征奇士，驿断高丽进美人。朝会宝灯沈转漏，授时玉历罢颁春。街头野服儒冠老，曾是花砖视草臣。
太行险一首送李尚友秦士能二秀才还陵川县学兼寄教谕马训导路世安刘九成三契旧
作者：宋讷
朝代：明
体裁：古风

太行之势高倚天而险拔，地鸿蒙磅礴不可以涯际兮，中原万古之名山。山中之路不知何年始开辟，羊肠萦纡孰得以形状，险巇可畏惊尘寰。下瞰涧壑微茫之天井，上拥峰峦缥缈之云鬟。商来贾往迤逦而不绝，梯危磴绝劳跻攀。嗟予乘蹇十步五步一下，时见草腥而木恶，土老而石顽。搴衣扶杖以登顿，远望俯视黄河之在目，微如潦水澄一湾。山家诛茅斩木作旅馆，小如蜗舍蔽风雨，衣食之资何其难。一尺树根不出土，凿臼舂米于道左兮，行人为叹生涯悭。流民负戴襁褓者，吾亦悯其妇寡而夫鳏。青林仰不见白日，中无人兮不可以久留，三日之路万曲而千弯。惟有珍禽奇鸟得所乐，惺忪巧语和绵蛮。石城之畔几蹭蹬，石苔树藓苍斓斑。黄崖之巅雨中过，行不可行，立不可立兮，使人睥睨凋朱颜。欲下未下更回首，不数马陵之道居庸关。卓卓仙李英华秦仲裔，梁栋之梓非茅菅。往返相送五百里，我独东去君西还。翩翩文采不忍别，双鹄飞入青云间。传道授业有师在，愿加雪窗萤几之功兮，寸阴莫使成虚闲。后日南宫战艺想得隽，玉笋并列枫宸班。送君有诗无好句，芜词正望重加删。
客北平闻行人之语感而成诗四首
作者：宋讷
朝代：明

虎将朱旗直指燕，燕山王气便萧然。轻如晋武平吴日，远似唐皇幸蜀年。朝市夜沉三辅月，禁闱寒断六宫烟。延春阁上秋风早，散作哀音泣播迁。将士城门解甲初，不知相府已收图。霓裳宫女吴船载，胡服朝臣汉驿趋。甲第松筠几家在，名园花草一时无。行人千步廊前过，犹指宫墙说大都。相臣无策奏岩廊，倾国倾城总祸殃。同辇谁辞婕妤诏，后庭多学丽华妆。出墙御柳先零雨，入塞宫花半谢霜。毕竟玉颜成底事，空遗残粉污椒房。几回人起乱中华，僭赏轻颁将相麻。示俭岩宸空植草，助娇上苑浪移花。当年翠辇三山路，此日毡车万里沙。自古国亡缘女祸，天魔直舞到天涯。
客北平闻行人之语感而成诗四首·其一
作者：宋讷
朝代：明
体裁：七言律诗

虎将朱旗直指燕，燕山王气便萧然。轻如晋武平吴日，远似唐皇幸蜀年。朝市夜沉三辅月，禁闱寒断六宫烟。延春阁上秋风早，散作哀音泣播迁。
客北平闻行人之语感而成诗四首其三
作者：宋讷
朝代：明
体裁：七言律诗

相臣无策奏岩廊，倾国倾城总祸殃。同辇谁辞婕妤诏，后庭多学丽华妆。出墙御柳先零雨，入塞宫花半谢霜。毕竟玉颜成底事，空遗残粉污椒房。
客北平闻行人之语感而成诗四首其二
作者：宋讷
朝代：明
体裁：七言律诗

将士城门解甲初，不知相府已收图。霓裳宫女吴船载，胡服朝臣汉驿趋。甲第松筠几家在，名园花草一时无。行人千步廊前过，犹指宫墙说大都。
客北平闻行人之语感而成诗四首其四
作者：宋讷
朝代：明
体裁：七言律诗

几回人起乱中华，僭赏轻颁将相麻。示俭岩宸空植草，助娇上苑浪移花。当年翠辇三山路，此日毡车万里沙。自古国亡缘女祸，天魔直舞到天涯。
寄东崖居士霍元方典教兼呈赵樵山元昌
作者：宋讷
朝代：明
体裁：七言律诗

别后相思入梦中，东崖崖下一诗翁。茅斋晚会烹河鲤，芹水秋书待塞鸿。融帐高悬沙麓月，陶巾轻折野田风。樵山老友如相问，为说归来乐处同。
寄东崖霍处士
作者：宋讷
朝代：明
体裁：七言律诗

临风炼句寄东崖，近别情怀不用猜。问病未能持药去，添丁先喜弄璋来。窗前怪石三峰倚，盆内新荷两朵开。何日幽期可践约，买鱼同立岸边苔。
寄赵樵山元昌
作者：宋讷
朝代：明
体裁：七言律诗

名重诗坛赵倚楼，金陵别后忆赓酬。槐安梦断樵山晓，彭泽辞成菊径秋。昔听高冈鸣瑞凤，近知别浦狎盟鸥。文成魏志期相会，不作山阴访戴舟。
庚戌岁元日书事录奉阳城知县李文辉主簿方彦清并寄会上诸君子三十韵
作者：宋讷
朝代：明
体裁：五言排律

王会今朝是，阳城展礼初。琴堂将彩结，天阙用金书。饬壁蛟龙障，横门鸟隼旟。尧天云尽敛，化国日初舒。阶上发仙仗，江东望帝居。烛随卿月朗，香度晓星疏。袅袅鸣丝管，锵锵响佩琚。威仪严礼乐，文彩烂璠玙。趋步方随鹭，清班已贯鱼。儒冠峨皂縠，朝服曳红裾。斑白三耆宿，雍容众小胥。道人衣短窄，释子足趑趄。秉笏容端矣，升阶色勃如。日华融海岳，春意动堪舆。圣寿闻三祝，皇风待一嘘。时和方鼓舞，天远更踌躇。民颂新年集，臣忠旧日摅。宦情趋殿陛，农庆满郊墟。乡老惊苏颋，村童识李畬。分钱传若谷，享俗得横渠。冻雪侵庭积，晴岚落市虚。静开看牍幕，香动采芹袪。腊酒浓浮蚁，春盘细荐蔬。歌儿金缕唱，舞妓翠鬟梳。客自他乡寄，年从昨夜除。已烧惊鬼竹，不结送穷车。自是驱傩后，还成守岁余。裁诗非鲍谢，陪坐愧严徐。笑里谈庠序，樽前忆里庐。自怜过六十，何日返乡闾。
归来即事再用前韵寄霍东崖元方
作者：宋讷
朝代：明

田园兵后草莱中，未要忘机论海翁。茅屋四邻罗鸟雀，芜词一纸托鳞鸿。蚕桑鸡黍家家事，燕麦凫葵处处风。何日相期归旧隐，水边林下着参同。繁华市井冷灰中，去乱儿归半是翁。一塔有巢留垤鹳，两潭无水着沙鸿。兴如张翰思吴俗，心似钟仪乐楚风。故国遗民说华表，人非城是古今同。行止常惊坎窞中，衰年欲作嗫嚅翁。才华不是鸣阳凤，踪迹浑如踏雪鸿。黄犊陇头蓑笠雨，白驹场上几筵风。祇知此意堪娱老，未信先生不我同。几年陵谷变迁中，壮岁回头已秃翁。狂客彩笺犹吐凤，佳人锦瑟罢移鸿。衣冠复古多新制，尊俎论文有旧风。极目干戈无事日，车书重见万方同。头颅羞到镜心中，得失何须问塞翁。隐变潜斑知雾豹，去寒就暖见云鸿。梦回先垄松楸雪，肠断空城草木风。欹帽短衫林树下，不妨言笑里夫同。
归来即事再用前韵寄霍东崖元方·其一
作者：宋讷
朝代：明
体裁：七言律诗

田园兵后草莱中，未要忘机论海翁。茅屋四邻罗鸟雀，芜词一纸托鳞鸿。蚕桑鸡黍家家事，燕麦凫葵处处风。何日相期归旧隐，水边林下着参同。
归来即事再用前韵寄霍东崖元方·其三
作者：宋讷
朝代：明
体裁：七言律诗

行止常惊坎窞中，衰年欲作嗫嚅翁。才华不是鸣阳凤，踪迹浑如踏雪鸿。黄犊陇头蓑笠雨，白驹场上几筵风。祇知此意堪娱老，未信先生不我同。
归来即事再用前韵寄霍东崖元方·其二
作者：宋讷
朝代：明
体裁：七言律诗

繁华市井冷灰中，去乱儿归半是翁。一塔有巢留垤鹳，两潭无水着沙鸿。兴如张翰思吴俗，心似钟仪乐楚风。故国遗民说华表，人非城是古今同。
归来即事再用前韵寄霍东崖元方·其五
作者：宋讷
朝代：明
体裁：七言律诗

头颅羞到镜心中，得失何须问塞翁。隐变潜斑知雾豹，去寒就暖见云鸿。梦回先垄松楸雪，肠断空城草木风。欹帽短衫林树下，不妨言笑里夫同。
归来即事再用前韵寄霍东崖元方·其四
作者：宋讷
朝代：明
体裁：七言律诗

几年陵谷变迁中，壮岁回头已秃翁。狂客彩笺犹吐凤，佳人锦瑟罢移鸿。衣冠复古多新制，尊俎论文有旧风。极目干戈无事日，车书重见万方同。
挽霍元方处士七首
作者：宋讷
朝代：明

苍天何意坠斯文，来向淇东哭隐君。丽泽友朋谁讲习，鹿门妻子自耕耘。梦中彩笔投寒月，屋外青山惨白云。白发旧交重怅望，荒原衰草记新坟。玉芝一夕悴奇芬，悲动儒林远近闻。委畚老妻收旧褐，过庭嗣子集遗文。东崖花木诗无句，北海樽罍酒不醺。楚些招魂歌未彻，渡头惊起白鸥群。伾山英气降鸿儒，一病光阴隙过驹。医俗主人辞劲竹，吊亡高士致生刍。牙签架上遗经史，宝墨床头卷画图。莫怪挽诗多惨切，白杨风雨夜台孤。细数交游四十春，期君寿域作天民。白云不护窗前石，黄壤先埋席上珍。五尺丹旌书处士，一编藻句记诗人。伤心未及灵輀送，重对青山泪湿巾。诗酒方将乐莫年，谁知含笑掩重泉。异端惑世遗言拒，正道忘身爱子传。砌下翠干新剥竹，池中香断旧栽莲。平生清致无由觌，漫看东崖起断烟。浮生六十四年春，酒圣诗豪到处闻。千里腾骧空冀北，一家清白傍淇滨。箪瓢巷有高轩客，诗礼门无杂吊宾。想见九原清节在，再歌哀挽荐溪蘋。弱冠登临赋远游，壮年谈笑揖公侯。水边花竹黄茅舍，天上文章白玉楼。三载书帷留董子，一朝布被盖黔娄。嗟君去后淇河上，更为谁乘雪夜舟。
挽霍元方处士七首·其一
作者：宋讷
朝代：明
体裁：七言律诗

苍天何意坠斯文，来向淇东哭隐君。丽泽友朋谁讲习，鹿门妻子自耕耘。梦中彩笔投寒月，屋外青山惨白云。白发旧交重怅望，荒原衰草记新坟。
挽霍元方处士七首其七
作者：宋讷
朝代：明
体裁：七言律诗

弱冠登临赋远游，壮年谈笑揖公侯。水边花竹黄茅舍，天上文章白玉楼。三载书帷留董子，一朝布被盖黔娄。嗟君去后淇河上，更为谁乘雪夜舟。
挽霍元方处士七首其三
作者：宋讷
朝代：明
体裁：七言律诗

伾山英气降鸿儒，一病光阴隙过驹。医俗主人辞劲竹，吊亡高士致生刍。牙签架上遗经史，宝墨床头卷画图。莫怪挽诗多惨切，白杨风雨夜台孤。
挽霍元方处士七首其二
作者：宋讷
朝代：明
体裁：七言律诗

玉芝一夕悴奇芬，悲动儒林远近闻。委畚老妻收旧褐，过庭嗣子集遗文。东崖花木诗无句，北海樽罍酒不醺。楚些招魂歌未彻，渡头惊起白鸥群。
挽霍元方处士七首其五
作者：宋讷
朝代：明
体裁：七言律诗

诗酒方将乐莫年，谁知含笑掩重泉。异端惑世遗言拒，正道忘身爱子传。砌下翠干新剥竹，池中香断旧栽莲。平生清致无由觌，漫看东崖起断烟。
挽霍元方处士七首其六
作者：宋讷
朝代：明
体裁：七言律诗

浮生六十四年春，酒圣诗豪到处闻。千里腾骧空冀北，一家清白傍淇滨。箪瓢巷有高轩客，诗礼门无杂吊宾。想见九原清节在，再歌哀挽荐溪蘋。
挽霍元方处士七首其四
作者：宋讷
朝代：明
体裁：七言律诗

细数交游四十春，期君寿域作天民。白云不护窗前石，黄壤先埋席上珍。五尺丹旌书处士，一编藻句记诗人。伤心未及灵輀送，重对青山泪湿巾。
有怀赵樵山元昌老友乃用前韵以寄之
作者：宋讷
朝代：明

诗囊书箧出吴中，便是东篱采菊翁。华表柱头相语鹤，秣陵江上独归鸿。高情有契山头月，雅望无亏铁面风。想见樵山园圃好，遗安妻子鹿门同。吴楚江山共眺中，别来多忆宋涪翁。书无尺素传双鲤，诗有长笺寄一鸿。沙麓短蓑南亩雨，樵山高枕北窗风。林泉滋味烟霞癖，夐与青云路不同。
有怀赵樵山元昌老友乃用前韵以寄之·其一
作者：宋讷
朝代：明
体裁：七言律诗

诗囊书箧出吴中，便是东篱采菊翁。华表柱头相语鹤，秣陵江上独归鸿。高情有契山头月，雅望无亏铁面风。想见樵山园圃好，遗安妻子鹿门同。
有怀赵樵山元昌老友乃用前韵以寄之·其二
作者：宋讷
朝代：明
体裁：七言律诗

吴楚江山共眺中，别来多忆宋涪翁。书无尺素传双鲤，诗有长笺寄一鸿。沙麓短蓑南亩雨，樵山高枕北窗风。林泉滋味烟霞癖，夐与青云路不同。
次潞州判官王宗大途中书事韵
作者：宋讷
朝代：明
体裁：七言律诗

并州归路出汾西，满马黄尘首屡低。漳水净涵霜练洁，太行高插剑锋齐。新诗起草推敲涩，老眼生花眺望迷。不独山城连榻卧，为君今夜更留题。
洪武癸丑九月十八日为外兄集贤大学士张东谷贺八十
作者：宋讷
朝代：明

甲午重经癸丑年，人间八十地行仙。名齐绿野堂中相，望重香山画里贤。卿士月华临故国，老人星彩丽中天。九龄已立开元业，有酒何妨醉寿筵。致政官高旧集贤，治平功业至今传。衣冠洛下耆英会，福禄人间甲午年。忧世丹心生白发，过庭彩服映青毡。年年重九重逢九，来会瑶池祝寿仙。天为邦家产俊贤，凤池乌府宠荣全。累朝事业应传后，当代轩裳不愧前。节去重阳多九日，寿高潞国过三年。从今种秫为春酒，醉看耕耘二顷田。淇水门前绿绕烟，投闲野服胜林泉。天生上相重阳后，人颂高年五福先。三辅声华京兆尹，六曹才望太平贤。香山九老谁相似，刑部尚书白乐天。莫说光阴入暮年，岁寒松柏操同坚。丹枫陛下三朝老，黄菊篱边九月仙。故国鲈鱼张翰鲙，高门冠盖李膺船。一时朝士知谁在，独有先生晚节全。
洪武癸丑九月十八日为外兄集贤大学士张东谷贺八十·其一
作者：宋讷
朝代：明
体裁：七言律诗

甲午重经癸丑年，人间八十地行仙。名齐绿野堂中相，望重香山画里贤。卿士月华临故国，老人星彩丽中天。九龄已立开元业，有酒何妨醉寿筵。
洪武癸丑九月十八日为外兄集贤大学士张东谷贺八十其三
作者：宋讷
朝代：明
体裁：七言律诗

天为邦家产俊贤，凤池乌府宠荣全。累朝事业应传后，当代轩裳不愧前。节去重阳多九日，寿高潞国过三年。从今种秫为春酒，醉看耕耘二顷田。
洪武癸丑九月十八日为外兄集贤大学士张东谷贺八十其二
作者：宋讷
朝代：明
体裁：七言律诗

致政官高旧集贤，治平功业至今传。衣冠洛下耆英会，福禄人间甲午年。忧世丹心生白发，过庭彩服映青毡。年年重九重逢九，来会瑶池祝寿仙。
洪武癸丑九月十八日为外兄集贤大学士张东谷贺八十其五
作者：宋讷
朝代：明
体裁：七言律诗

莫说光阴入暮年，岁寒松柏操同坚。丹枫陛下三朝老，黄菊篱边九月仙。故国鲈鱼张翰鲙，高门冠盖李膺船。一时朝士知谁在，独有先生晚节全。
洪武癸丑九月十八日为外兄集贤大学士张东谷贺八十其四
作者：宋讷
朝代：明
体裁：七言律诗

淇水门前绿绕烟，投闲野服胜林泉。天生上相重阳后，人颂高年五福先。三辅声华京兆尹，六曹才望太平贤。香山九老谁相似，刑部尚书白乐天。
浚县知县项如英筑野遣人远馈酒殽仍寄诗相问随用韵以答其盛意为后日之会一笑
作者：宋讷
朝代：明

天台高士项斯贤，诏牧黎阳治化宣。事业远符殷傅说，文章曾赋汉甘泉。双罂酒美劳人送，一纸诗新染翰传。自愧非韩亦非孟，不知君许作忘年。天姥精英产一贤，来从筑野事承宣。臣心东注朝宗水，士节清悬瀑布泉。桃李河阳潘岳种，弦歌鲁邑子游传。政随春雨东皋足，伫听歌谣大有年。治平天子久招贤，卓鲁循良陋董宣。奕世英姿温若玉，挥毫吟思涌如泉。琴堂政暇留宾话，泮水功成勒石传。祥凤景星争快睹，识君从记甲寅年。
浚县知县项如英筑野遣人远馈酒殽仍寄诗相问随用韵以答其盛意为后日之会一笑
作者：宋讷
朝代：明
体裁：七言律诗

暮境无能愧昔贤，诗葩词藻强敷宣。不随隐士巢丘壑，且伴樵人乐石泉。酒向落花茵上饮，道从汗竹简中传。山城后日寻君处，残恨光阴已来年。
浚县知县项如英筑野遣人远馈酒殽仍寄诗相问随用韵以答其盛意为后日之会一笑·其一
作者：宋讷
朝代：明
体裁：七言律诗

天台高士项斯贤，诏牧黎阳治化宣。事业远符殷傅说，文章曾赋汉甘泉。双罂酒美劳人送，一纸诗新染翰传。自愧非韩亦非孟，不知君许作忘年。
浚县知县项如英筑野遣人远馈酒殽仍寄诗相问随用韵以答其盛意为后日之会一笑其三
作者：宋讷
朝代：明
体裁：七言律诗

治平天子久招贤，卓鲁循良陋董宣。奕世英姿温若玉，挥毫吟思涌如泉。琴堂政暇留宾话，泮水功成勒石传。祥凤景星争快睹，识君从记甲寅年。
浚县知县项如英筑野遣人远馈酒殽仍寄诗相问随用韵以答其盛意为后日之会一笑其二
作者：宋讷
朝代：明
体裁：七言律诗

天姥精英产一贤，来从筑野事承宣。臣心东注朝宗水，士节清悬瀑布泉。桃李河阳潘岳种，弦歌鲁邑子游传。政随春雨东皋足，伫听歌谣大有年。
盐蟹数枚寄段摄中谊斋
作者：宋讷
朝代：明
体裁：七言律诗

无肠公子旧知名，风味非糟亦自清。祇信海霜肥郭索，须劳野火照横行。两螯白雪堆盘重，一壳黄金上箸轻。公退辟寒应买酒，献芹毋笑野人诚。
直沽夜泊
作者：宋讷
朝代：明
体裁：七言律诗

海舶河帆到此分，直沽名旧远方闻。十年水路兵尘隔，两岸人家野火焚。鸥鹭沙边船泊月，鱼虾乡里饭抄云。却思昔日曾经过，红酒青歌醉落曛。
直沽舟中
作者：宋讷
朝代：明
体裁：七言律诗

旅思摇摇嗜昼眠，舟人报是直沽前。夕阳野饭烹鱼釜，秋水蒲帆卖蟹船。诗有白鸥沙上兴，书无青鸟海东传。老为声利闲驱遣，少读南华四五篇。
秋闱再和叶叔则照磨中秋诗韵
作者：宋讷
朝代：明
体裁：七言律诗

老眼重将玉石分，棘闱还有赋凌云。天教桂月移轮影，风约香烟袅篆纹。胜会何妨华烛照，清衿不受浊醪醺。九重宵旰求贤切，风化流行岂汝濆。
秋闱即事次北平宪副吴文明考官韵
作者：宋讷
朝代：明
体裁：古风

皇明重科选，奎宿方昭然。材薄愧秋闱，座重广文毡。才华萃棘屋，冠佩皆时贤。主文宪节持，风彩照鹓联。清识涧藻鉴，何有刘蕡捐。宛追校书向，午夜青藜燃。得士贡周庭，诗继卷阿篇。
舟中九日
作者：宋讷
朝代：明
体裁：七言律诗

较艺秋闱笑久留，潞河九月买归舟。谁将绿酒慰青眼，自爱黄花插白头。野饭清香烹海蟹，客帆高兴付沙鸥。兴亡有感无人问，满地黄芦认霍州。
舟中书事
作者：宋讷
朝代：明
体裁：七言律诗

秋晚怀归去路遐，菰蒲断处见渔家。野航招客买莲子，沙鸟惊人入荻花。水岛风帆悬落日，天空霜雁逐飞霞。主文不是河源使，莫说张骞万里槎。
舟宿桃花口
作者：宋讷
朝代：明
体裁：七言律诗

桃花口上有人家，落日孤帆系水涯。客子茶瓶浮蟹眼，渔翁茅屋傍芦花。半船凉月潮生海，两岸秋风浪拍沙。一夜故园归梦好，笑看松菊坐烟霞。
舟过杨柳青
作者：宋讷
朝代：明
体裁：七言律诗

杨柳青枯异昔年，人家犹有住河边。缚芦厚覆低低屋，把竹轻撑小小船。半列霜禾喧鸟雀，轻烧烟树立鸱鸢。眼前莫究兴亡事，万里舆图自一天。
舟过长芦
作者：宋讷
朝代：明
体裁：七言律诗

列肆亭台感不胜，旧时和气冷如冰。城池人物分今昔，市井繁华间废兴。断壁野花迎客棹，坏桥津柳晒渔罾。谁知兵后商人少，岁课犹随国用增。
谊斋段判簿见访以诗谢之
作者：宋讷
朝代：明
体裁：七言律诗

衰年行止负虚名，百里文轩载酒清。黄叶柴门仙客到，白云茅屋野人迎。维槐斋马花鬃洁，栖栋祥鸾彩羽轻。自恨陈遵不投辖，荒村斜月促归程。
赵樵山见和复用韵以答之
作者：宋讷
朝代：明

半年学稼入田中，时访村西鹤发翁。草径暖烟晨牧犊，蓬窗秋雨夜闻鸿。瓜香果熟园林趣，酒浊鸡肥里社风。野鸟不知兴废事，争枝择树满林同。故里初归整顿中，草堂欲学浣花翁。芳樽酒熟浓浮蚁，老眼诗成远送鸿。晚节半篱黄菊露，秋声一榻碧梧风。于今只有樵山在，暮景何妨事事同。
赵樵山见和复用韵以答之·其一
作者：宋讷
朝代：明
体裁：七言律诗

半年学稼入田中，时访村西鹤发翁。草径暖烟晨牧犊，蓬窗秋雨夜闻鸿。瓜香果熟园林趣，酒浊鸡肥里社风。野鸟不知兴废事，争枝择树满林同。
赵樵山见和复用韵以答之·其二
作者：宋讷
朝代：明
体裁：七言律诗

故里初归整顿中，草堂欲学浣花翁。芳樽酒熟浓浮蚁，老眼诗成远送鸿。晚节半篱黄菊露，秋声一榻碧梧风。于今只有樵山在，暮景何妨事事同。
过马陵关庞涓墓下作
作者：宋讷
朝代：明
体裁：七言律诗

救韩齐将出关门，魏国追兵胜负分。减灶一筹输竖子，伏林万弩待将军。书名斫树无遗迹，埋骨依山有旧坟。断足不知勍敌在，谋身疏阔可怜君。
送朝天宫道士潘师正祭海岳南还
作者：宋讷
朝代：明
体裁：七言律诗

祀礼精诚格上旻，寰区海岳尽清芬。圣文勒石来三晋，天使将香下五云。午夜箫声青玉管，晴秋仙影紫霞裙。明朝骑鹤蓬莱去，细录成功奏放勋。
酬鲍节判见赠陈叔起所画青山白云图十二韵
作者：宋讷
朝代：明
体裁：五言排律

浙东陈叔起，挥洒异尘寰。思入烟霞窟，功移造化关。芳名唐棣并，逸驾董元攀。远势横千里，分流转几湾。亭台青嶂外，村落白云间。绿合高低树，岚分远近山。石危芳径稳，浪静小桥闲。草木藏盘谷，峰峦耸黛鬟。境幽人迹少，林暗鸟声悭。隐约棋中趣，从容物外颜。郡侯遗粉绘，野老乐痴顽。欲觅山中路，相期日往还。
醉中寄霍东崖元方
作者：宋讷
朝代：明
体裁：古风

昔读昌黎醉留东野诗，深羡昌黎重东野。我与东崖生并里，踪迹参差不相舍。东崖清致多，幽居足图写。不上青云梯，笑傲王侯者。自愧堕尘网，身轻薄名惹。再拜问东崖，肯许作邻也。东崖笑不应，令我如喑哑。近闻赋归田，便欲往结鸡豚社。东崖起屋淇水滨，我亦结茅汉堤下。门前柳拂头，篱边菊盈把。香秫故园种，新鱼小船打。访道讲参同，寻僧问兰若。有诗次清韵，有酒倾老瓦。留客出笑谈，课儿诵风雅。太行烟翠入登览，终日风神两潇洒。又恐弃我还城郭，白雪阳春和弥寡。想见亭下此君为我苦留之，桑榆意气同倾泻。庶几古人心，相得真匪假。
金陵怀古
作者：宋讷
朝代：明
体裁：七言律诗

六代兴亡不用哀，登临胜有凤凰台。江山形势寒潮去，人物升沉夕照来。白鹭洲边沙雁叫，乌衣巷口野花开。翠微亭外秦淮柳，为问青青几度栽。
闻元方辞典教之职为省府所留遂用前韵以慰其怀归之念安其传道解惑之心也
作者：宋讷
朝代：明

济济群材乐育中，先生何待蜀文翁。铜台声闻鸣皋鹤，泮水去留遵渚鸿。照座青藜听夜雨，绕坛红杏咏春风。化行俗美师儒力，看与苏湖两郡同。盛名久列广文中，人比先生节孝翁。种竹昔留亭上凤，采芹今对水边鸿。升堂化沛诸生雨，为国文兴一代风。他日铜台推教养，不知来者几人同。
闻元方辞典教之职为省府所留遂用前韵以慰其怀归之念安其传道解惑之心也·其一
作者：宋讷
朝代：明
体裁：七言律诗

济济群材乐育中，先生何待蜀文翁。铜台声闻鸣皋鹤，泮水去留遵渚鸿。照座青藜听夜雨，绕坛红杏咏春风。化行俗美师儒力，看与苏湖两郡同。
闻元方辞典教之职为省府所留遂用前韵以慰其怀归之念安其传道解惑之心也·其二
作者：宋讷
朝代：明
体裁：七言律诗

盛名久列广文中，人比先生节孝翁。种竹昔留亭上凤，采芹今对水边鸿。升堂化沛诸生雨，为国文兴一代风。他日铜台推教养，不知来者几人同。
霍元方见寄五言十二韵二首题鲍锡中疏懒钓鱼图遂成五言二十韵二首以答鲍霍二君子
作者：宋讷
朝代：明

谁将疏懒写，三昧得天机。游息惟林壑，冠裳只布韦。神清含俊逸，笔古造精微。遐想随时倦，幽栖与世违。黄茅松下屋，白石水边矶。芳饵沈新月，长纶控落晖。结盟鸥鸟狎，坠钓鳜鱼肥。柳树烟中坐，芦花雪外归。淮山将翠绕，楚树送青围。清梦游仙岛，丹心拱帝畿。江湖香稻饭，泉石绿萝衣。风月诗囊贮，尘埃醉袖挥。野人供葛屦，童子扫柴扉。随地声华远，到城踪迹稀。晚樽螃蟹熟，秋水鹭鸶飞。鸑鷟方宜贵，骅骝不可鞿。逍遥比徐勉，恬淡过王晞。始有高人传，终无别壑讥。静观悬画轴，高卧枕琴徽。歌和沧浪罢，先生独见几。幽人疏且懒，画里见真容。仙骨秋山瘦，庞眉暖翠浓。林峦追马远，神观逼刘琮。朝市行行倦，功名事事慵。石矶苔藓护，野服芰荷缝。钓月一竿竹，巢云两树松。解蓑堆杜若，投饵傍芙蓉。柳映青浮影，萍开翠露踪。缗轻江色净，鱼跃浪痕重。渭上熊罴梦，人间锦绣胸。畅怀滩七里，无意禄千钟。迹似天随子，名高阮嗣宗。困依临岸树，归看隔江峰。鲙细丝银鲫，羹香煮箨龙。话寻樵侣对，行与钓徒逢。晴荷冲烟笠，寒携踏雪筇。篷窗红日上，石径白云封。朝士题诗赠，家童酿酒供。山僧持钵过，溪友抱琴从。我欲江湖去，乘舟访鲍溶。
霍元方见寄五言十二韵二首题鲍锡中疏懒钓鱼图遂成五言二十韵二首以答鲍霍二君子·其一
作者：宋讷
朝代：明
体裁：五言排律

谁将疏懒写，三昧得天机。游息惟林壑，冠裳只布韦。神清含俊逸，笔古造精微。遐想随时倦，幽栖与世违。黄茅松下屋，白石水边矶。芳饵沈新月，长纶控落晖。结盟鸥鸟狎，坠钓鳜鱼肥。柳树烟中坐，芦花雪外归。淮山将翠绕，楚树送青围。清梦游仙岛，丹心拱帝畿。江湖香稻饭，泉石绿萝衣。风月诗囊贮，尘埃醉袖挥。野人供葛屦，童子扫柴扉。随地声华远，到城踪迹稀。晚樽螃蟹熟，秋水鹭鸶飞。鸑鷟方宜贵，骅骝不可鞿。逍遥比徐勉，恬淡过王晞。始有高人传，终无别壑讥。静观悬画轴，高卧枕琴徽。歌和沧浪罢，先生独见几。
霍元方见寄五言十二韵二首题鲍锡中疏懒钓鱼图遂成五言二十韵二首以答鲍霍二君子其二
作者：宋讷
朝代：明
体裁：五言排律

幽人疏且懒，画里见真容。仙骨秋山瘦，庞眉暖翠浓。林峦追马远，神观逼刘琮。朝市行行倦，功名事事慵。石矶苔藓护，野服芰荷缝。钓月一竿竹，巢云两树松。解蓑堆杜若，投饵傍芙蓉。柳映青浮影，萍开翠露踪。缗轻江色净，鱼跃浪痕重。渭上熊罴梦，人间锦绣胸。畅怀滩七里，无意禄千钟。迹似天随子，名高阮嗣宗。困依临岸树，归看隔江峰。鲙细丝银鲫，羹香煮箨龙。话寻樵侣对，行与钓徒逢。晴荷冲烟笠，寒携踏雪筇。篷窗红日上，石径白云封。朝士题诗赠，家童酿酒供。山僧持钵过，溪友抱琴从。我欲江湖去，乘舟访鲍溶。
题四十三代天师无为仙人耆山庵三十韵
作者：宋讷
朝代：明
体裁：五言排律

先天涵太始，斯道本希夷。坱圠玄机露，絪缊大化滋。至人观徼妙，内境混冲熙。仙谱乘灵胤，名山表寿耆。云仍四十祀，道德五千辞。龙虎蟠丹鼎，蛟螭拥翠旗。卜居占胜地，环卫宿柔祇。员峤云中见，蓬莱海上移。阴崖悬北斗，阳境焕南离。翼翼清都近，重重翠雾披。天光生泰定，渊默契无为。雷雨昭灵贶，烟霞閟隐思。步虚风引佩，御气月乘辎。石室流琼液，玄田长玉芝。丹砂访勾漏，瓜枣致安期。画罨溪山胜，壶天日月迟。松花春酿酒，桐叶夜题诗。卿相门前辙，仙人石上棋。高风清可挹，逸驾邈难追。德泽征来裔，神功翊盛时。振振麟在薮，嘒嘒凤鸣岐。治世祯祥协，安居福履绥。宠章频贲饰，灵物久呵撝。朝觐观周典，衣冠仰汉仪。班行联鹭羽，光彩动芝眉。倾盖频相语，通家夙所推。青冥归鹤骑，紫气湿龙池。佳菊留霜艳，幽兰擢露蕤。尻轮惭莫御，羽馆阒难知。望望明河隔，江梅发旧枝。
题滑州吏目张文质所藏鲍节判见赠吴兴唐子华画云山小景图
作者：宋讷
朝代：明
体裁：古风

君不见夏圭昔写渔村春雾时，江山半入无声诗。又不见马麟昔作关山秋色图，千里风烟来座隅。夏圭马麟去已远，一入九原呼不返。只今画者乱如麻，吴兴近数唐子华。子华非夏亦非马，得意云山自挥洒。一幅生绡不满尺，平远高深生笔下。恍如坐我武夷山，主人见客开柴关。幽蹊曲径归路迷，白云引出青松间。又如坐我潇湘侧，渔子舣舟来迓客。水边篱落自成村，伫望九疑江树隔。隔岸人家茅盖亭，过桥二老指山青。飞泉落层石，古木挂寒藤。晴窗忽看不似画，霏丹凝翠疑天生。相对融心神，顿觉尘梦醒。疏懒胸中有丘壑，得此珍藏作清乐。平生寓意不留意，一朝笑赠芙蓉幕。芙蓉幕底风流宾，高堂挂壁无红尘。公余把酒自怡悦，便是云山图上人。
题滑州节判鲍锡中疏懒钓鱼图十二韵
作者：宋讷
朝代：明
体裁：五言排律

先生称达者，疏懒意如何。远识遗钟鼎，华龄厌绮罗。芒鞋红雾外，茅屋碧山阿。矶稳重盘石，衣轻细织蓑。垂钩忘岁月，却饵傲风波。丝上蜻蜓立，竿前翡翠过。夕阳青草岸，春水锦鳞窠。幽梦随鸥鹭，深盟隐薜萝。恢谐留月笑，欸乃对云歌。高会左元放，新词张志和。松围青偃盖，山绕翠堆螺。谁写沧洲趣，知君乐处多。
题阳城方判簿祷雨诗卷
作者：宋讷
朝代：明
体裁：七言律诗

恒风吹沴薄山林，原隰阳骄暑未沈。三日雨符忧旱祷，一诚天应爱民心。西山久沐仇香泽，南亩重沾傅说霖。欲识贤侯多善政，阳城来听有年吟。
高平儒牛好古以独茧引丝为扇因见赠戏以诗答之
作者：宋讷
朝代：明
体裁：七言律诗

玉斧亲修月一轮，清光便与素娥分。丹砂化木为乌玉，春茧引丝成白云。非素非纨惊老眼，不华不俗漾清芬。午窗推枕凉风发，错认新诗写练裙。
龙溪亭阳城县主簿婺源方彦清家近龙溪筑亭溪上征诗为赋四十韵
作者：宋讷
朝代：明
体裁：五言排律

溪近龙居里，方侯旧筑亭。人兼元佑杰，地并鉴湖灵。佳丽青山足，文华彩凤翎。沈情钟雨露，骧首奋雷霆。海日红饶岸，松风细入棂。精英蕃草木，图画壮郊坰。曲径资寻访，深源酿醁醽。登临环旷逸，晖采迭晶荧。景迫芙蓉浦，香来杜若汀。绿杨维舴艋，红蓼立蜻蜓。春色随人蝶，秋光隔幔萤。润浮湘簟竹，瑞溢楚江萍。目与澄湾远，心依胜槩醒。凭阑生气象，投迹远膻腥。写粹群芳发，摅幽万籁停。咏歌沂上乐，检察座西铭。樽俎春留榻，轩居昼扣扃。闻歌花窈窕，锵佩玉玲玎。宝轴床头卷，牙签架上经。石新煎茗鼎，铜古植蓍瓶。梅影横棋局，兰芬袭枕屏。爇香金缕袅，涤砚墨花零。水果收菱芡，仙羹煮茯苓。鱼游留客钓，莺语抱琴听。奇观窥洙泗，高谈别渭泾。狎鸥盟净洁，引鹤饮清泠。嗜好林泉癖，篇章月露形。清廉坚素节，恬淡养修龄。仇览鸾栖棘，庖丁刃发硎。姓从方叔远，家比莆田宁。人吏瞻卿月，郎官映列星。冠裳荣白日，鹓鹭列青冥。慷慨知风骨，雍容见典刑。镇材通馆阁，颙器动朝廷。美玉终良价，洪钟岂寸莛。剡船回戴宅，磻钓入周庭。许国怀三策，为霖忆四溟。浯因元子重，愚自柳侯馨。香水空存迹，桃源不是厅。题诗无秀句，辜负越山青。
陪孙月岩道长登超然台次韵
作者：宋贤
朝代：明
体裁：古风

皓皓金玉姿，宛在洮水东。溯洄期相从，烟波渺长空。日来造诣别，业广德益崇。缅惟岳麓游，兰芳挹葵茙。灵籁发幽响，冰弦韵松风。当歌荐羽觞，酒映花光红。台榭俯碧落，复道青云通。飞盖山林阿，凌险驱双骢。眷兹几席亲，如在春风中。相看闻逆旅，狐裘共蒙茸。日落故尧墟，树暗吴王宫。睇盻不可及，倚剑吟崆峒。
南泉寺
作者：宋邦辅
朝代：明
体裁：七言律诗

青山白雪木扶疏，花落花开鸟趁墟。千古夜台埋舍利，一场春梦到浮屠。谈经不见龙来后，卓锡应知鹤避初。路上若逢仙客去，翩翩只履自归与。
题邮亭壁歌
作者：宋金华
朝代：明

邮亭咫尺堪投宿，手握亲姑憩茅屋。抱薪就地旋铺摊，支颐相向吞声哭。旁人问我是何方，俯首哀哀诉衷曲。妾家祖居金华府，海道曾为上千户。举艘运粟大都回，金牌敕赐双飞虎。兄弟晦迹隐山林，甘学崇文不崇武。今朝玉堂宋学士，亦与妾家同一谱。笄年嫁向衢州城，夫婿好学明《诗经》。《离骚》子史遍搜揽，志欲出仕苏苍生。前春郡邑忽交辟，辞亲千里趋神京。丹墀对策中殿举，驰书归报泥金名。承恩拜除阆州守，飘然画舫西南行。到官未几访遗老，要把奸顽尽除扫。日则升堂治公务，夜则挑灯理文稿。守廉不使纤尘污，执法致遭僚佐怒。府推获罪苦相攀，察院来提有谁诉。临行囊橐无锱铢，惟有旧日将去书。城中父老泣相送，道傍过者咸嗟吁。一时征赃动盈万，妾夫自料无从办。经旬苦打不成招，暗嘱家人莫送饭。嗟乎饿死囹圄中，旗军原籍来抄封。当时指望耀门户，岂期一旦翻成空。亲邻怜妾贫如洗，敛钞殷勤馈行李。伶仃三口到京师，奉旨编军戍金齿。阿弟远送龙江边，临歧抱头哭向天。姊南弟北两相痛，别后再会知何年。开船未远子病倒，求医问卜皆难保。武昌城外野坡前，白骨谁怜葬青草。初然有子相依傍，身安且不忧家荡。如今子死姑年高，纵到云南有谁望。八月官船渡常德，促装登途整行色。空林日暮鹧鸪啼，声声叫到行不得。上山险如登天梯，百户发放来取齐。雨晴泥滑把姑手，一步一仆身沾泥。晚来走向营中宿，神思昏昏倦无力。五更睡重起身迟，饭锅未熟旗头逼。翻思昔日深闺内，远行不出中门外。融融日影上栏干，花落庭前鸟声碎。宝髻斜簪金凤翘，翠云蝉鬓娥眉娇。绣床新刺双蛱蝶，坐久尚怯春风饶。岂知一旦夫亡后，万里遐荒要亲走。半途日暮姑云饥，欲丐奉姑羞举口。同来一妇天台人，情怀薄似秋空云。丧夫未经二十日，画眉重嫁盐商君。血色红裙绣罗袄，终日骑驴涉长道。稳坐不知行路难，扬鞭笑指青山小。取欢但感新人心，那忆旧夫恩爱深。吁嗟风俗日颓败，废尽大义贪黄金。妾心汪汪淡如水，宁受饥寒不受耻。几回欲葬江鱼腹，姑存未敢先求死。前途姑身少康健，辛苦奉姑终不怨。姑亡妾亦随姑亡，地下何惭见夫面。说罢伤心泪如雨，咽咽垂头不成语。路傍过者为酸心，隔岭孤猿叫何许。
湖上次韵
作者：宋鋐
朝代：明
体裁：七言律诗

青郊何处不堪游，西子湖头景更幽。残塔数株天末见，飞泉百道镜中流。石林精舍藏春坞，画舫渔舠傍远洲。我欲寻芳偏恨晚，输君蚤上木兰舟。
发皋亭
作者：宗乘
朝代：明

晓发凌苍苔，徘徊谷中步。松门磬已微，空翠惊相顾。涧声杂幽禽，岩花落深树。孤怀当何如，复此春向暮。
新冬
作者：宗乘
朝代：明

荒斋草尽腓，薄冷暗微微。上卷新秋句，加身旧葛衣。窗疏留堕叶，檐浅恋残晖。来往殊相绝，都忘举似机。
月下树影同石城赋
作者：宗乘
朝代：明

了不异真树，枝枝生自空。下檐云转影，摇壁野过风。淡极如烟外，欹多似水中。闲人古来少，心喻幸君同。
留别道恒
作者：宗乘
朝代：明

浪迹兼多病，相看独尔真。同消半载日，弥重一生身。凉月舟前路，秋风别后人。所怀应自得，情忘莫沾巾。
秋日小病同心石师强至山寺
作者：宗乘
朝代：明

寺门秋竹冷烟扉，石路欹斜在翠微。领略心情忘我病，寂寥光景见人稀。欲题古壁花生眼，久坐荒苔藓透衣。应笑学空多岁月，个中还挂往来机。
闲居
作者：宗乘
朝代：明

落叶积深巷，闭门无客敲。闲云过石面，争雀堕篱坳。障眼书难废，看心日易抛。青青数竿竹，应不厌穷交。
旅怀
作者：宗伦
朝代：明
体裁：五言绝句

东吴隔千里，归计尚茫然。忽见梅花发，他乡又一年。
写怀
作者：宗佑
朝代：明
体裁：七言律诗

无端世事几曾谙，寂寞何从问指南。排户祗应知已过，披矜未有俗人谈。松堪独对髯方老，菊未全开瓣尚含。漫击钵声佐长啸，一天风雨闇烟岚。
悦清
作者：宗升
朝代：明
体裁：七言律诗

自分平生不外求，欲将身世学巢由。中天月到孤窗夕，六月水涵万壑秋。庭草不除周子宅，采薇甘卧首阳丘。青云回首多豪举，争似林泉乐最优。
友桂史隐君挽诗
作者：宗圆
朝代：明

茅茨不剪小亭幽，白芷红兰已自秋。斜日一溪杨柳静，水禽飞上钓鱼舟。
乐归田园十咏 其一 归去来兮至觉今是而昨非
作者：宗林
朝代：明

宦海漂流久见几，故园荒废正思归。往迷来悟心方乐，投老寻闲愿不违。新别庙堂无怅恨，旧栽松菊有光辉。池鱼羁鸟还渊薮，童子何劳讲是非。
乐归田园十咏 其三 园日涉以成趣门虽设而常关
作者：宗林
朝代：明

梨栗诗书责子孙，菊松瓜菜乐乾坤。养高不受重来诏，谁敢闲敲处士门。
乐归田园十咏 其二 问征夫以前路恨晨光之熹微
作者：宗林
朝代：明

欲知归去好前程，每对征夫问一声。茅屋几家门尚掩，茫茫天地未分明。
乐归田园十咏 其二 问征夫以前路恨晨光之熹微
作者：宗林
朝代：明

欲知归去好前程，每对征夫问一声。茅屋几家门尚掩，茫茫天地未分明。梨栗诗书责子孙，菊松瓜菜乐乾坤。养高不受重来诏，谁敢闲敲处士门。
乐归田园十咏 其五 农人告余以春及至曷不委心任去留
作者：宗林
朝代：明

闻得农夫说，春回畎亩间。舟车无枉迹，草木有荣颜。寻壑穿云去，径丘踏月还。百年宁几日，能不放心闲。
乐归田园十咏 其四 策扶老以流憩至抚孤松而盘桓
作者：宗林
朝代：明

扶老手携杖，观幽眼见山。归林飞鸟倦，出岫断云闲。松下寻诗去，溪边载酒还。昔年车马路，今日没相关。
乐归田园十咏 其四 策扶老以流憩至抚孤松而盘桓
作者：宗林
朝代：明

扶老手携杖，观幽眼见山。归林飞鸟倦，出岫断云闲。松下寻诗去，溪边载酒还。昔年车马路，今日没相关。闻得农夫说，春回畎亩间。舟车无枉迹，草木有荣颜。寻壑穿云去，径丘踏月还。百年宁几日，能不放心闲。宦海漂流久见几，故园荒废正思归。往迷来悟心方乐，投老寻闲愿不违。新别庙堂无怅恨，旧栽松菊有光辉。池鱼羁鸟还渊薮，童子何劳讲是非。
山居用韵答凤川朱先生
作者：宗林
朝代：明

秋冷啼蛩入讲床，夜深饥鼠搅眠床。山厨食尽松花饼，瓦鼎烟消柏子香。半壁绿苔乘宿雨，满阶红叶醉新霜。幽居渐喜三冬近，竹几蒲团雪夜长。
春日
作者：宗林
朝代：明

扫地心已净，读书门懒开。碧桃花落尽，犹未觉春来。雨馀芳草香，风起游丝动。幽禽四五声，说破春眠梦。
春日·其一
作者：宗林
朝代：明

扫地心已净，读书门懒开。碧桃花落尽，犹未觉春来。
春日·其二
作者：宗林
朝代：明

雨馀芳草香，风起游丝动。幽禽四五声，说破春眠梦。
花椒
作者：宗林
朝代：明

欣欣笑口向西风，喷出玄珠颗颗同。采处倒含秋露白，晒时娇映夕阳红。调浆美著《骚经》上，涂壁香凝汉殿中。鼎餗也应加此味，莫教姜桂独成功。
补瓢
作者：宗林
朝代：明

足迹寻常懒过桥，栖栖今日又明朝。诗情冷淡霜中菊，服色离披雪后蕉。贫里有谁分米送，禁山无处觅柴烧。老来自笑贪心在，还对清泉补破瓢。一席茅庵百衲身，山高无日照窗尘。雪松挺翠能禁冷，霜叶堆红岂是春。瓦罐汲泉便北并，木盘分米赠西邻。补瓢留得青蚨在，自笑痴心也济贫。
补瓢·其一
作者：宗林
朝代：明

足迹寻常懒过桥，栖栖今日又明朝。诗情冷淡霜中菊，服色离披雪后蕉。贫里有谁分米送，禁山无处觅柴烧。老来自笑贪心在，还对清泉补破瓢。
补瓢·其二
作者：宗林
朝代：明

一席茅庵百衲身，山高无日照窗尘。雪松挺翠能禁冷，霜叶堆红岂是春。瓦罐汲泉便北并，木盘分米赠西邻。补瓢留得青蚨在，自笑痴心也济贫。
观鱼
作者：宗林
朝代：明

鱼在水中生，人在水中死。贪饵鱼上钩，失脚人下水。人死鱼腹肥，鱼死人口美。吁嗟鱼与人，恶乎不知此。
过兴济伯杨公墓
作者：宗林
朝代：明

草青苔碧野花红，旷世人才葬此中。秋雨败渠鸣浊水，夕阳高木战悲风。禽如拥护巢还密，鼠若浸凌穴渐空。借问子孙今几叶，昔年勋伐有谁同？
过蒯亚卿墓
作者：宗林
朝代：明

司空高冢几春秋，麋鹿今来垄上游。黄土自埋修月斧，沧江谁补济川舟。松风入夜哀偏切，露草侵晨泪尚流。莫道荒碑终泯灭，遗功应有史官收。
送僧游五台
作者：宗林
朝代：明
体裁：古风

五台山，清凉境，文殊菩萨留踪影。溪冰谷雪最难消，三春一似三冬冷。岩花馨，岩树青，山名久在《华严经》。四面环基五百里，毒龙猛兽皆潜形。中台好，生细草，顶上无尘何用扫。四十里高接半天，远望沧溟一杯小。东台高，愁猿猱，春无野杏并山桃。三十八里路虽险，游人不说双足劳。南台寂，少人迹，下有清泉从此出。路自根头至顶头，计里还高三十七。西台宽，西风寒，三十五里登临难。法秘岩中长松树，千年翠色成奇观。北台险，云常掩，远观恰似丹青染。金猊背上驾文殊，行处红尘无半点。游五台，真快哉，不辞辛苦年年来。感应随机或相遇，百千万劫同消灾。古庵院，多更变，敕建光明铜瓦殿。睹兹恩典庆幸多，文殊更睹黄金面。众沙门，思报恩，怀香远谒不动尊。经讽华严解深意，普贤行愿堪同论。心香妙，心灯照，文殊欢喜亦含笑。芒鞋步步踏清凉，三育四恩同一报。松风清，松月明，搜穷圣迹方还京。心与文殊默相契，慈悲广度诸众生。明年春，要来此，梦想五台心不死。凭谁寄语老文殊，借我金毛小狮子。狮子来，我便去，终身只在台山住。东西南北游台人，莫道云深不知处。
题钟钦礼所画云山江水隐者图
作者：宗林
朝代：明

隐隐楼台倚涧阿，酒船空处罢笙歌。江头网密鱼虾少，山腹云深虎兕多。莫怪考盘通世路，已知平地息风波。道人家住中峰上，时有茶烟出薜萝。
七哀诗为伊氏作
作者：宗臣
朝代：明

惊飙动高林，荆榛迷路岐。中有愁思妇，哀叹一何悲。借问悲何为，乃为良人思。良人一以逝，十载守空帷。十载何足言，千秋常若斯。风波一朝起，骨肉以相疑。生者不可拒，死者不可追。宁使妾身捐，岂使妾行亏。痛哭回白日，惨黯黄云垂。青山一愤绝，重泉以为期。寄谢朱颜者，贪生良足嗤。
七夕
作者：宗臣
朝代：明

今年七夕又山家，散发孤吟到暮霞。天□双星罢机杵，湖南斗酒出蒹葭。白云终夜来江色，□□清秋长石华。万里天河寒在眼，何人咫尺问仙槎。
万里
作者：宗臣
朝代：明

万里青枫悲素秋，千门风急楚云流。江南涕泪重城急，海上亲朋暮角愁。西入战烽迷汉骑，年来渔父失江鸥。寄言诸将须深策，早把新军驻石头。
三月
作者：宗臣
朝代：明

三月忽云暮，一年空见春。不堪垂柳色，似与客愁新。惨淡时名弃，迂疏长吏嗔。青江有鸥鸟，怪尔未归人。
上之回
作者：宗臣
朝代：明

上之回，驾云车。格皇心，隆帝图。上之回，来甘泉。仁圣德，万邦传。上之回，临三关。走九夷，服八蛮。上之回，归明光。千万年，乐无疆。
上宫夜燕放歌
作者：宗臣
朝代：明

仙人好乘白鹿车，相逢要我饭胡麻。石壁千寻扫落花，落花万片下人世，一一凝结为紫霞。只今已到赤松家，山头瑶草如蒹葭。采之两袖白如雪，须臾五色生天葩。滚滚床头走白沙，为我种枣大如瓜。银河千尺堕几席，取之石鼎烹为茶。门外蛟龙时一吟，愧若春江听鸣蛙。醉来直走万山顶，吸尽瑶天明月华，与尔天汉凌仙槎。
上巳夜汪正叔宅留别诸君得寒字
作者：宗臣
朝代：明

三月三日开春盘，入门解佩声珊珊。晋人曲水空芳草，楚客征衣自泽兰。明月万家沉鼓角，银河千尺堕阑干。酒酣莫遣离歌起，满目江湖风雨寒。
上陵
作者：宗臣
朝代：明

上陵何所见，但见柏与松。柏枝一何盛，松枝一何青。白杨蔽其上，秋风萧萧鸣。金为阙。玉为楹。石为马，桐为龙。重泉一以闭，万古不复醒。悟彼泉下人，喟然伤中情。今日乐且乐，延年万寿春。
不尽
作者：宗臣
朝代：明

不尽梅花路，其如桂树丛。天高片云紫，木落万山空。砧杵自秋簟，关河有塞鸿。何人抱瑶瑟，今夜月明中。
与子与登茅山绝顶风雨骤至
作者：宗臣
朝代：明

并骑华阳踏紫氛，振衣今日谒茅君。石门曲闭仙人掌，天柱高留帝女云。万里江湖秋不断，二仪风雨昼难分。山中瑶草如堪问，吾欲常随鹿豕群。
与徐养浩湖泛二首
作者：宗臣
朝代：明

湖上扁舟今又归，湖南生事日且微。白蘋盈把客携酒，青薜满山吾制衣。烽燧秋高淮海路，兵戈天急射阳围。沧江何限垂纶者，摇落西风旧钓矶。短笛长箫何处船，草堂只在大湖边。蒹葭十里吹晴雪，芦荻千村生紫烟。世路关心群盗在，茂陵多病一尊前。子云自有长杨赋，肯向青山独草玄。
与徐养浩湖泛二首·其一
作者：宗臣
朝代：明

湖上扁舟今又归，湖南生事日且微。白蘋盈把客携酒，青薜满山吾制衣。烽燧秋高淮海路，兵戈天急射阳围。沧江何限垂纶者，摇落西风旧钓矶。
与徐养浩湖泛二首其二
作者：宗臣
朝代：明
体裁：七言律诗

短笛长箫何处船，草堂只在大湖边。蒹葭十里吹晴雪，芦荻千村生紫烟。世路关心群盗在，茂陵多病一尊前。子云自有长杨赋，肯向青山独草玄。
与明卿对月得山字
作者：宗臣
朝代：明

与君共拾长安月，照我千秋壮士颜。中夜玄猿犹自泣，西游黄鹄几时还。王关戌客仍刀斗，石室仙人空佩环。便欲乘风凌汗漫，浮云何处是天山。
与钱惟重步月下
作者：宗臣
朝代：明

秋风何处起，兹夕倍堪嗟。不见碧云色，难禁孤月华。客愁惊蟋蟀，乡思忽蒹葭。谁谓天河远，翩翩汉使槎。
东皋隐居为子与尊人赋
作者：宗臣
朝代：明

一径斜临水，长汀曲抱沙。古来鸿鹄侣，霅上白云家。种橘开新溜，寻芝数落霞。武陵溪不远，石壁有桃花。天目三千尺，高楼第一峰。瀑来飞万马，石削起双龙。白日江华细，朱霞海色封。行歌秋更好，散发弄芙蓉。亦抱杞人念，其如苕水幽。手携青玉杖，坐老白蘋洲。万象秋如滴，群峰日乱流。太湖三百顷，处处不惊鸥。
东皋隐居为子与尊人赋
作者：宗臣
朝代：明

避世亦何甚，空山一钓台。幽人瑶瑟至，稚子石门开。白发照秋水，青天落夜杯。近云常五色，或恐汉麻来。
东皋隐居为子与尊人赋·其一
作者：宗臣
朝代：明

一径斜临水，长汀曲抱沙。古来鸿鹄侣，霅上白云家。种橘开新溜，寻芝数落霞。武陵溪不远，石壁有桃花。
东皋隐居为子与尊人赋其三
作者：宗臣
朝代：明
体裁：五言律诗

亦抱杞人念，其如苕水幽。手携青玉杖，坐老白蘋洲。万象秋如滴，群峰日乱流。太湖三百顷，处处不惊鸥。
东皋隐居为子与尊人赋其二
作者：宗臣
朝代：明
体裁：五言律诗

天目三千尺，高楼第一峰。瀑来飞万马，石削起双龙。白日江华细，朱霞海色封。行歌秋更好，散发弄芙蓉。
严州山行
作者：宗臣
朝代：明

处处青山云万重，山前驻马春茸茸。手持芳草不知晚，踏破严州千万峰。峰头新月起长笛，洞口流泉随短筇。吾欲金华访赤松，与尔云外骑双龙。
中秋无月呈席上诸公二首
作者：宗臣
朝代：明

翩翩携杖至，爱此河中洲。不见关山月，空分天地秋。鱼龙潭水黑，松桂石门幽。瑶瑟何人抱，湘灵未易求。寂寞自松径，苍茫任草庐。高云莽不止，明月竟何如。席上频窥酒，盘中仅辨蔬。天风如可驭，吾欲摘蟾蜍。
中秋无月呈席上诸公二首·其一
作者：宗臣
朝代：明

翩翩携杖至，爱此河中洲。不见关山月，空分天地秋。鱼龙潭水黑，松桂石门幽。瑶瑟何人抱，湘灵未易求。
中秋无月呈席上诸公二首其二
作者：宗臣
朝代：明
体裁：五言律诗

寂寞自松径，苍茫任草庐。高云莽不止，明月竟何如。席上频窥酒，盘中仅辨蔬。天风如可驭，吾欲摘蟾蜍。
中秋有怀茂秦
作者：宗臣
朝代：明

日落寒江上，尊开北斗前。高秋中夜减，孤月两乡圆。人隔黄河远，书无白雁传。谢庄应有赋，何得问婵娟。
中秋遣骑迎沈二丈北庄
作者：宗臣
朝代：明

遥怜沧海上，独对白鸥群。客自殊方到，秋看此夜分。凌风孤骑远，扫径一鸿闻。明月湖南早，君无待暮云。
临岐自叙诗
作者：宗臣
朝代：明

四海交游尽卧龙，长江夜夜采芙蓉。我今更跨晴虹去，抵入崆峒第一峰。
临岐自叙诗
作者：宗臣
朝代：明

长叹一声归去来，六龙高驾彩云回。独流明月诗千首，万古含光烛上台。一谪人间四九年，青山万里隔苍烟。我今更去华阳洞，千树桃花待举鞭。
临岐自叙诗·其一
作者：宗臣
朝代：明

长叹一声归去来，六龙高驾彩云回。独流明月诗千首，万古含光烛上台。
临岐自叙诗其二
作者：宗臣
朝代：明
体裁：七言绝句

一谪人间四九年，青山万里隔苍烟。我今更去华阳洞，千树桃花待举鞭。
临高台
作者：宗臣
朝代：明

临高台，高台何崔嵬。南望罗浮，东望蓬莱。恒岳与泰华，飒飒雄风来。一顾青云飞，再顾白日摧，三顾天门忽以开。仙人三五辈，冉冉霓宫回。仙人向我言，君胡来，君胡来。
九日
作者：宗臣
朝代：明

九日吾家会，遥怜骨肉欢。一身怀橘负，群弟把萸难。蜀道向愁险，楚江今更寒。白云空荏苒，可得故园看。
九日陪祀山陵二首
作者：宗臣
朝代：明

九日山陵木叶丹，北来秋色抱长安。天开紫极群龙起，月照苍梧万骑寒。绝壁正当胡马路，西风不落汉臣冠。青萸黄菊年年事，谁拟今从北斗看。扪萝直上最高头，万里苍茫生客愁。白露衣袍千嶂夕，紫微环佩七陵秋。月明远塞知胡遁，风急长杨恐帝游。天末彩云如有意，至今常傍翠华流。
九日陪祀山陵二首·其一
作者：宗臣
朝代：明

九日山陵木叶丹，北来秋色抱长安。天开紫极群龙起，月照苍梧万骑寒。绝壁正当胡马路，西风不落汉臣冠。青萸黄菊年年事，谁拟今从北斗看。
九日陪祀山陵二首其二
作者：宗臣
朝代：明
体裁：七言律诗

扪萝直上最高头，万里苍茫生客愁。白露衣袍千嶂夕，紫微环佩七陵秋。月明远塞知胡遁，风急长杨恐帝游。天末彩云如有意，至今常傍翠华流。
九月骤寒二首
作者：宗臣
朝代：明

颇怪雷仍起，还惊雪乍飞。阴阳曾世变，顺逆总天威。白马纷传檄，黄龙正合围。北风休更急，汉卒夜无衣。摇落一何甚，西风起大荒。黄霾吹欲立，白雁急分行。倚槛深看雨，悬灯数问觞。流离满天地，兹夜不堪长。
九月骤寒二首·其一
作者：宗臣
朝代：明

颇怪雷仍起，还惊雪乍飞。阴阳曾世变，顺逆总天威。白马纷传檄，黄龙正合围。北风休更急，汉卒夜无衣。
九月骤寒二首其二
作者：宗臣
朝代：明
体裁：五言律诗

摇落一何甚，西风起大荒。黄霾吹欲立，白雁急分行。倚槛深看雨，悬灯数问觞。流离满天地，兹夜不堪长。
乱后得袁二丈书
作者：宗臣
朝代：明

浮云望断沧海边，尺书西来谁与传。眼前盗贼至今日，赋里江山非昔年。清世何人洗兵马，孤城有客愁烽烟。紫芋黄菊漫消息，秋风欲上湖东船。
二华篇
作者：宗臣
朝代：明

我闻西极之精忽堕地，化为巨石如天长。孤根倒插黄河底，奇峰直耸天门旁。天门牛女不敢渡，斗域羲龙那得翔。上帝闻之恶其彊，擘为二华遥相望。太者在西少者东，千崖万岭盘晴虹。东来不得数泰岱，西去那复夸崆峒。中有紫髯白晰三五公，手持绿玉披芙蓉。有时踏天跨白鹿，镇日鞭石挥青龙。零露不断仙人掌，古雪常吹玉女峰。忽见悲风万里来，苍螭赤蛟何雄哉。金鳞乍开似飞电，怒角并斗如奔雷。惊沙飘忽天柱动，狂飙迅急坤轴摧。玉女散发乱峡走，仙人赤脚沧海回。地颤山愁千万里，奇峰片片下沉水。黄河直上峰头坐，忽散人家室屋里，往往屋上游赤鲤。千门万户半作鬼，广厦高宫尽成土。白日不闻父老哭，青天唯见魍魉舞，二华二华谁能主。我闻李侯佩玄珠，截日飞霜天下无。侯今跃马函关去，礼隆招摇为前驱。千峰明月乱相逐，万里白云惊且呼。侯之往矣何为乎，为我停车华山隅。手挈蛟螭山下趍，仗剑一一数其辜。山之摧者叱其立，黄河在手如持盂。山上芙蓉色不枯，仙人玉女复来吹玉竽。侯也与之长相须，千秋万载同欢娱。侯向二华去，听予二华歌。二华未到歌先到，石走龙吟侯柰何。
二月三首
作者：宗臣
朝代：明

二月春华满凤城，万家杨柳共愁生。烽高紫塞愁都护，诏下甘泉议北征。昨日羁縻胡市马，西风萧瑟汉臣缨。琼衣玉札殊恩泽，早把勋劳荅圣明。蓟门芳草满长衢，是处黄金不可无。西入羽书三辅急，北方龙气七陵孤。天王按剑思临塞，大将观兵岂备胡。报主忧时今更切，敢将心事问江湖。闻道元戎出帝畿，即看远道耀军威。汉金百万朝通使，胡骑三千夜解围。塞上烽烟何日定，山中麋鹿计全非。由来天意高难问，徒自燕云滞客衣。
二月三首·其一
作者：宗臣
朝代：明

二月春华满凤城，万家杨柳共愁生。烽高紫塞愁都护，诏下甘泉议北征。昨日羁縻胡市马，西风萧瑟汉臣缨。琼衣玉札殊恩泽，早把勋劳荅圣明。
二月三首其三
作者：宗臣
朝代：明
体裁：七言律诗

闻道元戎出帝畿，即看远道耀军威。汉金百万朝通使，胡骑三千夜解围。塞上烽烟何日定，山中麋鹿计全非。由来天意高难问，徒自燕云滞客衣。
二月三首其二
作者：宗臣
朝代：明
体裁：七言律诗

蓟门芳草满长衢，是处黄金不可无。西入羽书三辅急，北方龙气七陵孤。天王按剑思临塞，大将观兵岂备胡。报主忧时今更切，敢将心事问江湖。
二月五日
作者：宗臣
朝代：明

今年春事何太迟，二月五日寒如丝。细雨忽见芳草色，晴云犹护梅花枝。鼓吹长江日夜急，羽书匹马东西驰。天时人事且如此，忍向青山歌紫芝。
于鳞子与元美夜过时元美将有江南之役矣二首
作者：宗臣
朝代：明

今夕复何夕，相看又此亭。金樽堕明月，银汉倒繁星。吾已甘多病，君今幸不醒。胡笳中夜起，凄恻若为听。亭花新乍落，砌竹远生阴。砧杵秋城急，烟霞故国深。不堪惆怅色，兼入别离心。去住伤萍梗，兹期未易寻。
于鳞子与元美夜过时元美将有江南之役矣二首·其一
作者：宗臣
朝代：明

今夕复何夕，相看又此亭。金樽堕明月，银汉倒繁星。吾已甘多病，君今幸不醒。胡笳中夜起，凄恻若为听。
于鳞子与元美夜过时元美将有江南之役矣二首其二
作者：宗臣
朝代：明
体裁：五言律诗

亭花新乍落，砌竹远生阴。砧杵秋城急，烟霞故国深。不堪惆怅色，兼入别离心。去住伤萍梗，兹期未易寻。
五子诗 其一 谢山人榛
作者：宗臣
朝代：明

谢生隐者流，偃蹇来京国。朝游燕山东，暮游燕山北。悲歌慨以慷，惊飙奋孤翼。兴词日百篇，一一作者则。嗟彼雕虫子，不得施颜色。韦褐以掩形，藜藿不充食。荣华烨人世，匪其心所惑。卢生罹世网，救之一何力。卒能脱其患，言者长叹息。非吾策高踪，斯义久荆棘。
五子诗 其三 徐比部中行
作者：宗臣
朝代：明

伟哉麟凤才，婉彼兰蕙质。含英难独持，芳华耀朝日。策马入金闺，声名从此溢。冠盖岂不荣，而独耽著述。结藻何翩？，札札弄缃帙。驾言发艺林，彷徨求侣匹。只言不中谐，帐望如有失。灿烂繁星垂，名篇谅非一。律吕闻凄锵，譬彼清庙瑟。词赋千载谋，斯人已入室。
五子诗 其三 徐比部中行
作者：宗臣
朝代：明
体裁：古风

伟哉麟凤才，婉彼兰蕙质。含英难独持，芳华耀朝日。策马入金闺，声名从此溢。冠盖岂不荣，而独耽著述。结藻何翩�，札札弄缃帙。驾言发艺林，彷徨求侣匹。只言不中谐，帐望如有失。灿烂繁星垂，名篇谅非一。律吕闻凄锵，譬彼清庙瑟。词赋千载谋，斯人已入室。
五子诗 其二 李郎中攀龙
作者：宗臣
朝代：明

大雅久寂寥，作者徒纵横。之子起海岳，吾道维其盟。中心寡所谐，长揖谢群英。眷言二三子，斗酒欢相迎。冥意何可测，奇语频自惊。仰并云霞翔，俯与江河倾。高明坠白日，非君谁与擎。瑶篇一以出，纷纷出时名。譬彼韶濩奏，缶音空尔鸣。功名亦垂世，无乃非其情。
五子诗 其五 王比部世贞
作者：宗臣
朝代：明

天地亦寥寥，斯人怀苦心。弱冠厉高羽，翩？翔艺林。玄构入幽眇，龙涧浚其深。拂郁神气动，万象俱萧森。闭门一停思，白日常阴阴。雄视百代间，岂复论古今。高歌以慷慨，顾盻酬知音。不测心所之，世人空追寻。富贵亦云乐，而非情所钦。寄谢当途子，无徒耀华簪。
五子诗 其五 王比部世贞
作者：宗臣
朝代：明
体裁：古风

天地亦寥寥，斯人怀苦心。弱冠厉高羽，翩�翔艺林。玄构入幽眇，龙涧浚其深。拂郁神气动，万象俱萧森。闭门一停思，白日常阴阴。雄视百代间，岂复论古今。高歌以慷慨，顾盻酬知音。不测心所之，世人空追寻。富贵亦云乐，而非情所钦。寄谢当途子，无徒耀华簪。
五子诗 其四 梁比部有誉
作者：宗臣
朝代：明

瞻彼飧霞子，万里来罗浮。结束长安陌，聊以寄薄游。中怀既不开，兀坐生羁愁。俛仰一世间，局促何所求。郁郁遂成篇，灿灿云霞流。凌厉起高唱，作者徒悠悠。人生易奄忽，焉得无深谋。黄庭一以悟，万事良蜉蝣。振衣驭天风，长逝不可留。咄咄迷途客，栖遑良足羞。
五子诗·谢山人榛
作者：宗臣
朝代：明

谢生隐者流，偃蹇来京国。朝游燕山东，暮游燕山北。悲歌慨以慷，惊飙奋孤翼。兴词日百篇，一一作者则。嗟彼雕虫子，不得施颜色。韦褐以掩形，藜藿不充食。荣华烨人世，匪其心所惑。卢生罹世网，救之一何力。卒能脱其患，言者长叹息。非吾策高踪，斯义久荆棘。大雅久寂寥，作者徒纵横。之子起海岳，吾道维其盟。中心寡所谐，长揖谢群英。眷言二三子，斗酒欢相迎。冥意何可测，奇语频自惊。仰并云霞翔，俯与江河倾。高明坠白日，非君谁与擎。瑶篇一以出，纷纷出时名。譬彼韶濩奏，缶音空尔鸣。功名亦垂世，无乃非其情。伟哉麟凤才，婉彼兰蕙质。含英难独持，芳华耀朝日。策马入金闺，声名从此溢。冠盖岂不荣，而独耽著述。结藻何翩？，札札弄缃帙。驾言发艺林，彷徨求侣匹。只言不中谐，帐望如有失。灿烂繁星垂，名篇谅非一。律吕闻凄锵，譬彼清庙瑟。词赋千载谋，斯人已入室。瞻彼飧霞子，万里来罗浮。结束长安陌，聊以寄薄游。中怀既不开，兀坐生羁愁。俛仰一世间，局促何所求。郁郁遂成篇，灿灿云霞流。凌厉起高唱，作者徒悠悠。人生易奄忽，焉得无深谋。黄庭一以悟，万事良蜉蝣。振衣驭天风，长逝不可留。咄咄迷途客，栖遑良足羞。天地亦寥寥，斯人怀苦心。弱冠厉高羽，翩？翔艺林。玄构入幽眇，龙涧浚其深。拂郁神气动，万象俱萧森。闭门一停思，白日常阴阴。雄视百代间，岂复论古今。高歌以慷慨，顾盻酬知音。不测心所之，世人空追寻。富贵亦云乐，而非情所钦。寄谢当途子，无徒耀华簪。
五月歌
作者：宗臣
朝代：明

五月淮南寻旧庐，百花洲上杨柳疏。故人朝对白蘋渚，胡儿忽传赤羽书。千山燧熢照芦荻，满地干戈尽樵渔。孤舟江海欲何之，双眼乾坤空泪予。东南半作豺虎窟，闾阎忍使蛟蜃居。苍生之血淮水赤，请问将军意何如。
人日东杨子
作者：宗臣
朝代：明

游子频年栖汉庭，又看春事落阶蓂。乾坤双眼逢人日，江海孤槎是客星。病起鬓毛知汝白，愁边杨柳为谁青。风烟况复音书隔，向夕征鸿不可听。
人日大雪峻伯助甫来过赋得榆愁门阳四字四首
作者：宗臣
朝代：明

七日之春春可呼，相逢斗酒醉屠苏。却疑金胜天门堕，把向阶前成白榆。已知青帝坐青阳，玄冥使者又飞杨。不是春风吹不去，知君欲跨白虹翔。春色尚闭杨柳园，杨花柳絮何翩翻。胡奴系马庭前树，疑是玉龙来叩门。冻云裂破青春流，天门牛女争春愁。剪碎银河几万片，一宵白尽青山头。
人日大雪峻伯助甫来过赋得榆愁门阳四字四首·其一
作者：宗臣
朝代：明

七日之春春可呼，相逢斗酒醉屠苏。却疑金胜天门堕，把向阶前成白榆。
人日大雪峻伯助甫来过赋得榆愁门阳四字四首其三
作者：宗臣
朝代：明
体裁：七言绝句

春色尚闭杨柳园，杨花柳絮何翩翻。胡奴系马庭前树，疑是玉龙来叩门。
人日大雪峻伯助甫来过赋得榆愁门阳四字四首其二
作者：宗臣
朝代：明
体裁：七言绝句

已知青帝坐青阳，玄冥使者又飞杨。不是春风吹不去，知君欲跨白虹翔。
人日大雪峻伯助甫来过赋得榆愁门阳四字四首其四
作者：宗臣
朝代：明
体裁：七言绝句

冻云裂破青春流，天门牛女争春愁。剪碎银河几万片，一宵白尽青山头。
人日寄吴明卿舍人
作者：宗臣
朝代：明

尺素不相寄，孤雁那可听。潇湘秋水曲，何处白云停。沧海又人日，金门自岁星。凤凰池上草，应只为君青。
人日谢茂秦李于鳞徐子与梁公实王元美偕集席上口占得风字
作者：宗臣
朝代：明

雪霁燕山北，梅残汉苑东。客星开夕燕，人日听春鸿。绿鬓愁堪短，青云计未工。年华双鸟去，岁事一尊同。湖海烽烟里，乾坤聚散中。金花遥对月，玉树迥含风。笔共江淹俊，途俱阮藉穷。中原携数子，去矣上崆峒。
今夕歌·其一
作者：宗臣
朝代：明

今夕何夕兮，星稀月明。今夕何夕兮，得与美人同行。蟋蟀在床兮，凄凄则鸣。江水浩荡兮，泠泠其声。何接美人之殷勤兮，乃使我惆怅而怆情。
今夕歌其三
作者：宗臣
朝代：明
体裁：古风

今夕何夕兮，日居月诸。今夕何夕兮，得与美人同车。前有溪兮，溪有鱼。后有园兮，园有蔬。何接美人之佩环兮，乃使我气结而欷歔。
今夕歌其二
作者：宗臣
朝代：明
体裁：古风

今夕何夕兮，露下庭荷。今夕何夕兮，得与美人同歌。山有木兮，木有柯。水有鸟兮，鸟有罗。何接美人之慷慨兮，乃使我泪下而滂沱。
今夕歌其四
作者：宗臣
朝代：明
体裁：古风

今夕何夕兮，飞鸟鸣禽。今夕何夕兮，得与美人同斟。奉清醴兮，弹素琴。荐上珍兮，扬华音。何接美人之周旋兮，乃使我情结而沾襟。
仙人石
作者：宗臣
朝代：明

秋风夜渡仙人石，百尺奇峰扫天碧。我欲扪萝枕石眠，明月偏醉广陵客。
伤春四首
作者：宗臣
朝代：明

岁华何荏苒，芳草又参差。云断关河色，烽连杨柳枝。羽书千里急，鼓角万山悲。紫陌纷相问，黄尘失所之。羯胡频聚散，大将总安危。多少关心事，空将涕泗垂。雁塞烧焚后，孤城水旱余。荒凉自戎马，战伐且阎闾。赤子疮痍满，黄金贡赋虚。星辰开将垒，风雨急军储。圣主忧方切，群公计莫疏。振衣空太息，惭愧贾生书。北阙平临汉，西山迥接秦。风尘偏作吏，梅柳畏逢春。盗贼沧江起，征输赤县频。生涯俱浩荡，世路正艰辛。日月余愁鬓，乾坤有病身。何能遂倚剑，祗自失垂纶。野阔时仍鸟，山寒昼不花。最怜簪冕客，何事管弦家。驰马去朝日，登楼起暮霞。青门悬万里，白发阻三巴。天地方戎服，江湖况使槎。独将留滞色，惆怅对春华。
伤春四首·其一
作者：宗臣
朝代：明

岁华何荏苒，芳草又参差。云断关河色，烽连杨柳枝。羽书千里急，鼓角万山悲。紫陌纷相问，黄尘失所之。羯胡频聚散，大将总安危。多少关心事，空将涕泗垂。
伤春四首其三
作者：宗臣
朝代：明
体裁：五言排律

北阙平临汉，西山迥接秦。风尘偏作吏，梅柳畏逢春。盗贼沧江起，征输赤县频。生涯俱浩荡，世路正艰辛。日月余愁鬓，乾坤有病身。何能遂倚剑，祗自失垂纶。
伤春四首其二
作者：宗臣
朝代：明
体裁：五言排律

雁塞烧焚后，孤城水旱余。荒凉自戎马，战伐且阎闾。赤子疮痍满，黄金贡赋虚。星辰开将垒，风雨急军储。圣主忧方切，群公计莫疏。振衣空太息，惭愧贾生书。
伤春四首其四
作者：宗臣
朝代：明
体裁：五言排律

野阔时仍鸟，山寒昼不花。最怜簪冕客，何事管弦家。驰马去朝日，登楼起暮霞。青门悬万里，白发阻三巴。天地方戎服，江湖况使槎。独将留滞色，惆怅对春华。
伯伦席上迟峻伯不至戏赠
作者：宗臣
朝代：明

银河冻裂明月哭，君胡独抱浮云宿。我遣明月坐君屋，屋下浮云乱相逐。纵有仙人渡银河，明月不出君柰何。为君呼月还上天，君胡不来愁婵娟。
何侍御为予谈泰山蓬莱东海之胜令我飞动辄赋长篇
作者：宗臣
朝代：明

三年不见金门客，走马相见清源陌。自言前上泰山颠，东海蓬莱皆所历。人传泰山高北天，层崖曲蹬路转窄。振衣直山最高头，恍然一啸天门白。天门东西相对开，星斗髣髴落吾额。悲风摇落吹骨寒，虽着重裘似絺绤。三峰插入青云中，巉岩突兀倚天壁。日观峰头望晨日，晨日沉沉起深泽。须臾忽上如奔马，天地四方俱色赤。破竹裂本不可当，恍忽半空飞霹雳。杖策携壶行复立，一一询兹今古迹。汉皇尚留封禅碑，秦人犹剩纪功石。莲花桃花千百峰，隐隐四出如列戟。南望吴越西望秦，万里青天起寒色。回驾又登蓬莱山，蓬莱乃在东海侧。东海一去何终穷，浩荡微茫湛空碧。仙人共把珊瑚枝，白日观潮夜观汐。忽然长风振天末，两仪不辨海云黑。惊波巨浪排空来，怪石奇岩怒且激。蛟龙奋起不可制，神鱼动尾几千尺。左右大呼东西走，令我欲归不可得。广陵狂客心颇雄，闻此意气满胸臆。长剑欲摧玉女峰，短钩直下鲛人宅。海中鱼龙手可搏，山中虎豹力能射。何时拂袖谢尘世，与君散发步天极，坐看万古乾坤自开辟。
余德甫吴明卿夜至赋得虚字
作者：宗臣
朝代：明

羡尔荆高革，频年燕市居。悲歌人不问，击筑意何如。愁得尊前缓，春从柳上舒。庭飞梁苑雪，吾忆楚江渔。寂寞思玄赋，萧条谏猎书。谁其鸿鹄志，俗已凤麟疏。兵革中原满，星辰北斗虚。相看千古色，涕泪满长裾。
元美将之青州书来约会已乃径去怅然动怀爰命同心展笔志恨得寒字
作者：宗臣
朝代：明

天风吹落九塞寒，使者高标切云冠。夜半骑马如跨龙，白玉之鞭黄金鞍，马首明珠声珊珊。赤髯绿眼光走电，提戈百万俱材官。忽然紫气逼长安，闻君已到使君滩。望而不见空长叹，朝趍碣石暮邯郸。何当白日生羽翰，寻尔直上青云端。云中吹箫弄紫鸾，仙人授我金液丹。洗之天河吹波澜，波澜一洗天河干。支机之石日夜残，纵有女娲不得完。手持明月如弄丸，下照人间千琅玕。人间天上长交欢，永无离别摧心肝。君不见双剑精露千万丈，至今人向斗牛看。
元美有江上之约未得遽赴怅然有思
作者：宗臣
朝代：明

亦自悲春暮，居然负所期。金山一柱立，沧海万波随。征雁群群急，浮云日日吹。淹留吾有待，吾爱桂花枝。去路惟杨柳，吾衣况薜萝。如何明月夜，不作片帆过。紫气星辰动，青天吴楚多。莼鲈秋正好，知尔醉渔蓑。
元美有江上之约未得遽赴怅然有思·其一
作者：宗臣
朝代：明

亦自悲春暮，居然负所期。金山一柱立，沧海万波随。征雁群群急，浮云日日吹。淹留吾有待，吾爱桂花枝。
元美有江上之约未得遽赴怅然有思其二
作者：宗臣
朝代：明
体裁：五言律诗

去路惟杨柳，吾衣况薜萝。如何明月夜，不作片帆过。紫气星辰动，青天吴楚多。莼鲈秋正好，知尔醉渔蓑。
元美自塞上归暂驻城西携酒出视
作者：宗臣
朝代：明

重来握手蓟门城，落日悲歌泪满缨。使者关山愁绿草，人家霜雪暗金茎。尊开片石双蛟下，电走长松万马鸣。此夕相看不成醉，明朝白发为谁生。
元美访我百花洲上夜集四首
作者：宗臣
朝代：明

君来何节钺，秋到正江湖。斗窒群星聚，天门二曜孤。古人穷抱玉，吾道忌投珠。岁晚鱼龙寂，临流未可呼。终日不得醉，相看独柰何。狂心知尔甚，青眼向人多。席已移星月，衣犹挂薜萝。兴来歌楚调，雪色满江河。坐对百花落，孤登万里楼。醉开吴楚色，狂失凤鳞愁。握手青灯少，论心白日浮。相思曾往昔，泪逐大江流。双眼人何白，孤怀尔独长。相看鸿鹄志，不厌芰荷裳。黄菊纷垂露，丹枫莽下霜。湖南泛明月，髣髴对潇湘。
元美访我百花洲上夜集四首·其一
作者：宗臣
朝代：明

君来何节钺，秋到正江湖。斗窒群星聚，天门二曜孤。古人穷抱玉，吾道忌投珠。岁晚鱼龙寂，临流未可呼。
元美访我百花洲上夜集四首其三
作者：宗臣
朝代：明
体裁：五言律诗

坐对百花落，孤登万里楼。醉开吴楚色，狂失凤鳞愁。握手青灯少，论心白日浮。相思曾往昔，泪逐大江流。
元美访我百花洲上夜集四首其二
作者：宗臣
朝代：明
体裁：五言律诗

终日不得醉，相看独柰何。狂心知尔甚，青眼向人多。席已移星月，衣犹挂薜萝。兴来歌楚调，雪色满江河。
元美访我百花洲上夜集四首其四
作者：宗臣
朝代：明
体裁：五言律诗

双眼人何白，孤怀尔独长。相看鸿鹄志，不厌芰荷裳。黄菊纷垂露，丹枫莽下霜。湖南泛明月，髣髴对潇湘。
关山月
作者：宗臣
朝代：明

良人一别妾，长剑远从戎。涕泪青楼里，音书紫塞东。关河秋色动，机栘月华空。亦有寒衣在，年年望北鸿。
再寄袁二丈
作者：宗臣
朝代：明

秋高摇落蓟门城，万里相思对月明。人在蒹葭歌白苎，病中风雨望金茎。关山尺素时堪寄，南北孤鸿暮不征。闻说子云能献赋，长杨羽猎古今名。
再得元美书
作者：宗臣
朝代：明

楚日吴家到，吴门使者来。书才片纸读，泪已万行摧。佩有兰堪赠，衣知薜共裁。梅花江路满，一酌向谁开。
再送王元美四绝
作者：宗臣
朝代：明

汉使朱衣塞上行，燕关落日照长缨。酒酣忽啸青天色，坐使浮云不敢征。吴钩错落白如霜，腰下龙珠夜月光。今日赠君春草去，一天风雨下渔阳。春风千队簇芙蓉，白马长驱似白龙。君到榆关歌出塞，万家明月泣胡烽。太行斜压万峰低，北斗天门咫尺迷。尔去高歌逢五马，白虹双挂石梁西。
再送王元美四绝·其一
作者：宗臣
朝代：明

汉使朱衣塞上行，燕关落日照长缨。酒酣忽啸青天色，坐使浮云不敢征。
再送王元美四绝其三
作者：宗臣
朝代：明
体裁：七言绝句

春风千队簇芙蓉，白马长驱似白龙。君到榆关歌出塞，万家明月泣胡烽。
再送王元美四绝其二
作者：宗臣
朝代：明
体裁：七言绝句

吴钩错落白如霜，腰下龙珠夜月光。今日赠君春草去，一天风雨下渔阳。
再送王元美四绝其四
作者：宗臣
朝代：明
体裁：七言绝句

太行斜压万峰低，北斗天门咫尺迷。尔去高歌逢五马，白虹双挂石梁西。
再集子与得山字
作者：宗臣
朝代：明

七首胡霜照客颜，相逢侠气满燕关。荆轲西去此其辈，易水东流不可还。天地只今飞赤羽，江湖何处问青山。悲歌忽忆行藏计，为尔云霄愁佩环。
再饯朱主客得动字
作者：宗臣
朝代：明

北风倒天天河冻，长安万户走虹蝀。使君且莫据雕鞍，主人复尔开金瓮。四岳同悬平子愁，五饵久抱贾生恸。谒帝聊与千鹭翔，乘云谁把群龙控。杯外星辰寒不收，江南杨柳春先动。我有秦时白玉箫，仙人寄我华阳洞。仙人一别几千里，今日临岐为君送。君去清江时一弄，为君白日下双凤。凤兮凤兮胡不来，白云愁杀金陵台。
冬夜沈李陆禹卢潘诸文学同徐山人集芙蕖馆分得前字
作者：宗臣
朝代：明

客到孤城暮，亭开万水边。晴虹标野渡，岩雪动平川。吾爱沧浪曲，谁听白石篇。群鸥惊落木，孤雁下新烟。楚泽樵渔在，吴云涕泪偏。一尊聊永夕，双鬓任摧年。春入寒衣后，歌停夜漏前。出门看岭月，任尔妒婵娟。
冬至夜高子明陆子和子培舍弟集小馆有感时事
作者：宗臣
朝代：明

孤夜群星聚此筵，寒梅细石晚相鲜。两仪消息还长日，双铗追随自昔年。人世岁华空鬓发，江门戎事正风烟。哀时词客无今古，久矣吾悲庾信篇。
况吉夫席上留别高伯宗吴峻伯汪正叔李伯承张子畏诸君得西字
作者：宗臣
朝代：明

相逢春草忽萋萋，何限离情落大堤。楚客朝来歌白雪，胡奴星下问青骊。一尊明月愁环佩，孤棹晴云入鼓鼙。纵有武夷秋可寄，天风不到蓟门西。
出塞
作者：宗臣
朝代：明

青海传烽燧，黄沙入鼓鼙。单于屯塞北，大将出辽西。落日胡笳惨，悲风汉马迷。燕将有奇石，勒笔待君题。
出塞曲
作者：宗臣
朝代：明

壮士怀慷慨，高义贯长虹。甘心报国雠，挟矢忘厥躬。远望边尘起，万里扬悲风。拔剑出门去，驱驰远从戎。昔为千人英，今为万夫雄。单于来接战，杀气冲苍穹。黄尘不可见，白日忽以蒙。一战雁塞清，再战龙庭空。归来报天子，献捷甘泉宫。
出访陆长庚不遇
作者：宗臣
朝代：明

出郊频系艇，筑室不依山。樵者千林下，人家一水间。岩花春更碧，渚草夕仍斑。汝谓长逃世，吾将共闭关。岂乘黄鹤去，何意白云还。龙剑斗边色，渔竿石上闲。玄芝应自摘，丛桂好谁攀。惆怅当年语，丹书次第删。
出郊访黄山人
作者：宗臣
朝代：明

方言发北郊，芳草萋已碧。晨风叩石门，眷此栖霞客。翩翩倚杖迎，嗟哉发何白。携手入中洲，四顾感畴昔。君着东郭履，我着东山屐。行采山上芝，坐倚山中石。客有一尊酒，相藉终日夕。醉来自尽觞，君其勿相迫。
出郊过陆子和草堂同太史李公文学顾丈
作者：宗臣
朝代：明

清夜岂堪别，长愁欲盖消。梅花春未折，丛桂赋还招。白鹭暗惊棹，青藜危度桥。月华散芦荻，寒思莽萧萧。
出郊过陆子和草堂同太史李公文学顾丈
作者：宗臣
朝代：明

进艇吾能远，携尊客许同。青天开万象，白浪失千鸿。蓂荚细堪数，蘼芜寒几丛。渔歌稍稍起，知在石湖东。并入无新好，相逢况故园。看山频紫翠，在野易黄昏。柳折风前笛，兰开月下樽。起来望北斗，历历见天门。孤灯深入坐，稚子远相看。月动前江白，星垂大泽寒。鱼枯终有铗，鹖敝不辞冠。嗟尔屠龙者，清时只钓竿。
出郊过陆子和草堂同太史李公文学顾丈·其一
作者：宗臣
朝代：明

进艇吾能远，携尊客许同。青天开万象，白浪失千鸿。蓂荚细堪数，蘼芜寒几丛。渔歌稍稍起，知在石湖东。
出郊过陆子和草堂同太史李公文学顾丈其三
作者：宗臣
朝代：明
体裁：五言律诗

孤灯深入坐，稚子远相看。月动前江白，星垂大泽寒。鱼枯终有铗，鹖敝不辞冠。嗟尔屠龙者，清时只钓竿。
出郊过陆子和草堂同太史李公文学顾丈其二
作者：宗臣
朝代：明
体裁：五言律诗

并入无新好，相逢况故园。看山频紫翠，在野易黄昏。柳折风前笛，兰开月下樽。起来望北斗，历历见天门。
初夏夜同明卿元美游张氏园亭五首
作者：宗臣
朝代：明

尘途忽到此，世事顿相违。月色轻随马，松枝乱拂衣。相逢青满眼，并对绿成围。便作幽栖得，何须问钓矶。倏尔过山雨，萧然对石栏。双衣絺绤薄，五月薜萝寒。高竹翠难把，新松秀可餐。吴歌况在耳，真作故园看。一径杳然入，参差绝可怜。古台荒自出，石磴曲相悬。林密难窥月，枝高易破天。谁能吹玉笛，吾欲弄苍烟。太虚何必问，一壑坐相收。橘柚山形古，藤萝石壁幽。杯疑天外把，人似月中游。莫作霓裳曲，翩翩不可留。夜色乱相射，幽人那可禁。天流孤月白，庭落大槐阴。忽起千秋思，能空万里心。长吟一汗漫，纤露下衣襟。
初夏夜同明卿元美游张氏园亭五首·其一
作者：宗臣
朝代：明

尘途忽到此，世事顿相违。月色轻随马，松枝乱拂衣。相逢青满眼，并对绿成围。便作幽栖得，何须问钓矶。
初夏夜同明卿元美游张氏园亭五首其三
作者：宗臣
朝代：明
体裁：五言律诗

一径杳然入，参差绝可怜。古台荒自出，石磴曲相悬。林密难窥月，枝高易破天。谁能吹玉笛，吾欲弄苍烟。
初夏夜同明卿元美游张氏园亭五首其二
作者：宗臣
朝代：明
体裁：五言律诗

倏尔过山雨，萧然对石栏。双衣絺绤薄，五月薜萝寒。高竹翠难把，新松秀可餐。吴歌况在耳，真作故园看。
初夏夜同明卿元美游张氏园亭五首其五
作者：宗臣
朝代：明
体裁：五言律诗

夜色乱相射，幽人那可禁。天流孤月白，庭落大槐阴。忽起千秋思，能空万里心。长吟一汗漫，纤露下衣襟。
初夏夜同明卿元美游张氏园亭五首其四
作者：宗臣
朝代：明
体裁：五言律诗

太虚何必问，一壑坐相收。橘柚山形古，藤萝石壁幽。杯疑天外把，人似月中游。莫作霓裳曲，翩翩不可留。
别袁使君二首
作者：宗臣
朝代：明

久应郎官宿，犹乘使客槎。宦情摧郡县，足路莽龙蛇。海外珠含日，天南梅玉花。壮游千万里，且莫问烟霞。系鹢殊方路，听猿故国情。关河同泪远，杨柳共愁生。揽辔江云暮，停车岭月明。泠泠雁湖水，人比使君清。
别袁使君二首·其一
作者：宗臣
朝代：明

久应郎官宿，犹乘使客槎。宦情摧郡县，足路莽龙蛇。海外珠含日，天南梅玉花。壮游千万里，且莫问烟霞。
别袁使君二首其二
作者：宗臣
朝代：明
体裁：五言律诗

系鹢殊方路，听猿故国情。关河同泪远，杨柳共愁生。揽辔江云暮，停车岭月明。泠泠雁湖水，人比使君清。
助甫宅见盆梅同子藩赋之得东愁二字
作者：宗臣
朝代：明

径尺苍虬坠碧空，天风吹作玉玲珑。尊前明月争相拾，恐逐仙人过海东。
助甫宅见盆梅同子藩赋之得东愁二字
作者：宗臣
朝代：明

斗室梅花玉笛愁，相逢疑在赤城头。何当掷尔潇湘去，处处鲛人惊白鸥。
午日同于鳞子与集公实时值雷雨
作者：宗臣
朝代：明

蓟门芳草逐人来，午日新蒲对酒开。沉陆揔为方朔侣，怀沙独惜楚臣才。人间魍魉雷堪走，海上蛟龙雨不回。夜半浮云难去女，更堪孤角凤城哀。
午日同李于鳞游天宁寺
作者：宗臣
朝代：明

得尔逃名者，今辰又少林。山高杨柳细，路险薜萝深。古塔已凋翠，祗园曾布金。谈经群鸟下，听法一龙吟。舍利光难灭，菩提迹岂沉。空虚能悟性，情净不依心。云竹窥禅相，风皇度梵音。僧来看果结，酒至对蒲斟。世事形骸苦，浮生日夜侵。慈航如可渡，同此谢朝簪。
华阳明月曲同子与赋六首
作者：宗臣
朝代：明

月满空山青不流，仙人来赠紫云裘。一尊高卧藤萝上，醉杀华阳万里秋。百尺银河叱作桥，看予直度赤城标。云中双凤翩？下，秦女何方弄玉箫。无数星辰槛外看，月中环佩近珊珊。天风忽送霓裳曲，摇落千峰翡翠寒。青天倒插石门高，夜半仙人献碧桃。万顷烟云荡松桧，为君山上起江涛。玉露清秋啼夜乌，高空明月万山孤。婵娟忽坠珊瑚影，处处幽人寻白榆。月华万片散天门，拾得清光满客尊。醉起白云如可驾，吾将乘此去昆仑。
华阳明月曲同子与赋六首·其一
作者：宗臣
朝代：明

月满空山青不流，仙人来赠紫云裘。一尊高卧藤萝上，醉杀华阳万里秋。
华阳明月曲同子与赋六首·其二
作者：宗臣
朝代：明

百尺银河叱作桥，看予直度赤城标。云中双凤翩？下，秦女何方弄玉箫。
华阳明月曲同子与赋六首其三
作者：宗臣
朝代：明
体裁：七言绝句

无数星辰槛外看，月中环佩近珊珊。天风忽送霓裳曲，摇落千峰翡翠寒。
华阳明月曲同子与赋六首其二
作者：宗臣
朝代：明
体裁：七言绝句

百尺银河叱作桥，看予直度赤城标。云中双凤翩�下，秦女何方弄玉箫。
华阳明月曲同子与赋六首其五
作者：宗臣
朝代：明
体裁：七言绝句

玉露清秋啼夜乌，高空明月万山孤。婵娟忽坠珊瑚影，处处幽人寻白榆。
华阳明月曲同子与赋六首其六
作者：宗臣
朝代：明
体裁：七言绝句

月华万片散天门，拾得清光满客尊。醉起白云如可驾，吾将乘此去昆仑。
华阳明月曲同子与赋六首其四
作者：宗臣
朝代：明
体裁：七言绝句

青天倒插石门高，夜半仙人献碧桃。万顷烟云荡松桧，为君山上起江涛。
华阳道中奉别子与二首
作者：宗臣
朝代：明

三日高峰坐碧梧，西风明发问骊驹。袖中一片华阳月，赠尔扬帆过太湖。共持瑶草下天关，万里秋风吹别颜。马上白云晴不散，知君到处问青山。